Animal Crossing: New Horizons: Pemain Ini Cipta Karakter Ellie Dari The Last of Us

Kalau buka mana-mana media sosial di Internet pada waktu ini, game yang paling dibualkan semestinya Animal Crossing: New Horizons. Game terbaharu Nintendo Switch ini dilancarkan tepat pada waktunya ketika dunia sedang berkuarantin di rumah.
Bermacam persekitaran dan karakter yang unik telah dicipta dalam masa beberapa hari sahaja game ini dilancarkan. Antara karakter menarik terbaharu dicipta pemain ialah Ellie yang comel dari The Last of Us.
Pengguna Twitter @Last4Standing telah berkongsikan penciptaan karakter Ellie, dan tanpa disangka ia mendapat perhatian ramai. Beliau turut berkongsikan kod QR untuk pakaian yang menyerupai Ellie itu untuk para pemain lain menggunakannya juga. Semuanya korang boleh dapatkan di bawah:
https://twitter.com/Last4Standing/status/1241787155338444807?s=20
Selamat mencuba pengubahsuaian karakter ini, selamat berkuarantin dan jom gaming!


Sony Sahkan PS5 Catat Jualan Pelancaran Terbesar Dalam Sejarah PlayStation

Ya, sebahagian besar pemain setia PlayStation di dunia masih belum berpeluang mendapatkan PS5, termasuklah kita di Malaysia ini. Di sebalik situasi kekurangan stok ini di kala pandemik melanda, Sony tetap mencatatkan jualan yang sangat memberangsangkan.
Dalam satu tweet, akaun rasmi PlayStation telah mengesahkan bahawa PS5 merupakan konsol mereka yang mencatatkan jualan ketika pelancaran yang terbesar dalam sejarah. Walau bagaimanapun, Sony tidak mendedahkan berapakan jumlah jualan yang dicapai tersebut.
Sony berterima kasih kepada para gamer yang telah membantu menjayakan rekod tertinggi ini.
Kemudian, Sony turut menyatakan bahawa permintaan yang cukup tinggi terhadap PS5 adalah sesuatu yang tidak pernah berlaku sebelum ini, maka mereka ingin memastikan yang lebih banyak stok PS5 akan hadir pada penghujung tahun ini. Sony menyarankan agar para pemain terus berhubung dengan kedai-kedai tempatan.

We want to thank gamers everywhere for making the PS5 launch our biggest console launch ever. Demand for PS5 is unprecedented, so we wanted to confirm that more PS5 inventory will be coming to retailers before the end of the year – please stay in touch with your local retailers.— PlayStation (@PlayStation) November 25, 2020

PS5 akan dilancarkan secara rasmi di Malaysia pada 11 Disember ini.


Fighting Game Soul Calibur 6 Baru Dilancarkan, Dah Ada Tournament!

Raikan pelancaran Soul Calibur 6 dengan tournament esports di MGACE 2018! Daftar sekarang!

Sempena pelancaran Soul Calibur 6, Infinite Carnage bersama ATO Online Store, Melee-Sia dan Splatoon Community Malaysia akan mengadakan pertandingan esports di acara anime, comic & games (ACG) – MGACE 2018!

Lokasi: Grand Pacific [email protected] Concept Mall, Ara Damansara
Tarikh: 20 & 21 Oktober
Masa: 10am – 7pm
Tarikan utama acara ini adalah pertandingan Soul Calibur 6, game yang baru sahaja dilancarkan semalam! Mengejutan!

Pertandingan bernama SOUL CALIBUR 6 – WELCOME BACK TO THE STAGE OF HISTORY dengan 32 slot penyertaan ini juga khabarnya akan menyediakan kejutan buat pemain-pemain Soul Calibur veteran. Jika korang kipas-susah-mati Soul Calibur, jangan ketinggalan untuk menyertainya.
Di samping itu, bagi peminat game-game Nintendo pula, akan ada Nintendo Corner untuk mempertandingkan game-game seperti Splatoon 2, Super Smash Bros: Melee & Super Smash Bros WIIU!

Untuk maklumat lanjut seperti yuran pendaftaran, hadiah dan sebagainya – korang boleh lawati link-link berikut:
Welcome Back To The Stage Of History Soul Calibur 6 Soft Launch [Pendaftaran]
MGACE Nintendo Corner & Tournament [Pendaftaran]


2 Minggu Aksi Bola Sepak Berturut-Turut – Jom Sertai Pertandingan PES 2017 Dan FIFA 17 Di NaGaming

Nak rasai kehangatan aksi game bola sepak pada 2 minggu berturut-turut? Jom sertai pertandingan-pertandingan ini!

NaGaming bakal menganjurkan pertandingan PES 2017 dan FIFA 17 pada dua minggu berturut-turut dalam bulan Februari ini. Pertandingan PES 2017 akan diadakan pada 18 Februari 2017, manakala Pertandingan FIFA 17 akan diadakan pada minggu hadapannya, iaitu pada 25 Februari 2017.
Berikut adalah butiran yang perlu anda ketahui bagi setiap pertandingan ini (info di bawah adalah bagi setiap pertandingan PES 2017 dan FIFA 17, tidak menggabungkan kedua-dua sekali):

Tarikh: 18 Februari (PES 2017) & 25 Februari 2017 (FIFA 17)
Lokasi: NaGaming Studio, Taman Melawati, Kuala Lumpur
Jumlah Pemain: 64 pemain
Yuran: RM35
Hadiah Kemenangan:
– Juara: RM600
– Naib Juara: RM300
– Tempat Ketiga: RM150
– Tempat Keempat: RM50

Anda boleh dapatkan maklumat lanjut dan terus mendaftar di sini.

Untuk Pertandingan PES 2017, ia telah diiktiraf oleh PES League Malaysia dan 8 pemain terbaik akan mendapat mata untuk dikumpulkan bagi mewakili negara ke PES SEA Finals di Bandung, Indonesia.
Jadi, apa yang anda tunggu lagi? Jom sertai kedua-dua pertandingan ini dan buktikan bahawa anda adalah jaguh game-game bola sepak – pemain terbaik PES 2017 dan FIFA 17!


Battlefield Seterusnya Mungkin Akan Ada Bencana Alam Yang Dapat Musnahkan Bangunan

Siri Battlefield sememangnya cukup sinonim dengan kemusnahan yang dapat mengubah dinamik sesebuah perlawanan.
Orang dalam industri, Tom Henderson nampaknya tidak henti-henti memberikan butiran awal tentang Battlefield seterusnya. Terbaharu, beliau mengatakan Battlefield akan datang itu bakal memperkenalkan bencana alam ke dalam game.
“Dalam Battlefield [seterusnya], letupan-letupan bukan satu-satunya yang boleh memusnahkan dan meranapkan bangunan,” kata Henderson dalam satu tweet. “Alam semula jadi dapat memusnahkan lebih banyak.”
Kemudian beliau menaikkan tweet susulan dengan beberapa gambar bencana alam seperti tsunami, taufan, letusan gunung berapi, dan gempa bumi.

pic.twitter.com/0LgFYOkIDC— Tom Henderson (@_Tom_Henderson_) April 1, 2021

Walaupun Henderson sering mendedahkan beberapa info awal yang akhirnya disahkan sahih, butiran ini masih lagi belum diumumkan secara rasmi. Oleh itu, jangan meletakkan harapan terlalu tinggi.
Sebelum ini, beliau ada melaporkan Battlefield seterusnya hanya berjudul ‘Battlefield’, menggunakan latar masa 10 Tahun akan datang.
Battlefield seterusnya ini dijadualkan dilancarkan pada hujung tahun ini, dan acara pendedahannya dijangka akan berlangsung sekitar Mei ini.


Just Cause 3: Pembalasan Dendam Yang Menggila!!

Hola!! Gamers, hey korang-korang kat sana tu, peminat Just Cause?? So kalau minat kiteorang ade khabar gembira untuk korang tentang game ni.

Developer Avalanche Studios mengumumkan bahawa mereka akan mereleasekan Just Cause 3 pada 1 December 2015. Wow dah tak lama lagi tu bro!!

Yang menarik di dalam Just Cause 3 kali ini ialah ada banyak penambahan gadget-gadget yang baru yang akan memantapkan lagi game ini dan akan membuatkan korang berkata ‘Wow’. Grappling hook yang ala-ala Assassint Creed dan juga payung terjun di beri nafas baru dan juga wingsuit yang akan memudahkan korang bergerak merentasi map.
OMG!! Dengar macam menarik dan ohsem!! So apalagi guys?? Korang kipas susah mati Just Cause?? Jadi start la kumpul duit korang tu atau korang akan menyesal. Apepun jom layan trailer Just Cause 3:

ADIOS!!


Info Rasmi Baru Untuk PS5 Akan Dikongsikan Sony Pada Tengah Malam Ini

Melihat Microsoft yang semakin rancak memperlihatkan Xbox Series X, Sony nampaknya tidak mahu berdiam diri.
Pada tengah malam ini, iaitu secara tepatnya pada jam 12 tengah malam, 19 Mac (waktu Malaysia), ketua arkitek sistem PlayStation 5, Mark Cerny akan mendedahkan beberapa butiran terbaharu untuk konsol generasi akan datang itu.
Buat masa ini, mereka hanya mendedahkan bahawa sesi livestream itu nanti (atau mungkin video rakaman awal), akan menyajikan perkongsian mendalam tentang seni bina (architecture) sistem PS5, dan bagaimana ia akan membentuk masa depan game.
Kita boleh saksikannya nanti melalui laman rasmi PlayStation Blog.

Tomorrow at 9am Pacific Time, PS5 lead system architect Mark Cerny will provide a deep dive into PS5’s system architecture, and how it will shape the future of games.
Watch tomorrow at PlayStation Blog: https://t.co/bgP1rXMeC8 pic.twitter.com/BSYX9tOYhE
— PlayStation (@PlayStation) March 17, 2020
Apakah reka bentuk fizikal konsol, harga pasaran dan tarikh pelancaran akan didedahkan? Sama-sama kita tonton.


Until Dawn: Wanita Bertuala Pon Boleh Jadi Mangsa!

Holaaa!! Gamers sekalian, bayangkan korang bersama rakan-rakan dan awek-awek pergi bercuti di kawasan pergunungan dan bermalam di sebuah villa indah ini, pernah menjadi saksi, temasya yang gemilang, suasana meriah. Ehem! Dan korang ingat korang aje yang ada di rumah itu.

Ternyata semua itu harapan palsu bila korang dapat tahu rumah itu ada geng-geng psycho dan ganas yang fetish nak bunuh korang. WOW!! Seram tak?? Haa, itulah dia premis game horror/thriller Until Dawn ini.
Supermassive Games, developer Until Dawn mengumumkan bahawa game ini akan release pada 25 Ogos 2015. So, memang tak lama lagilah ni until keseraman melanda!
Hi cik adik nak ke mana tu!!!!
Apa yang menariknya, korang boleh memainkan 8 character yang terkandas di rumah besar tersebut sekaligus, dan korang perlu bertindak dengan cepat kerana game ini mempunyai pilihan gerakan yang terhad yang akan menentukan korang selamat atau tidak.
Uniknya, bila ada karakter yang mati, setiap dialog dan scene karakter selepas itu akan bertukar – menjadikan pengalaman gaming korang lebih intense dan cuak!
Untuk merasakan keseraman game ini, apa kata kita layan dulu trailer Until Dawn:

So macam mane?? Teruja tak?? Bagi peminat-peminat game seram, korang boleh lah menabung duit korang untuk beli game ini, kerana nampak sangat berbaloi dan awesome!!!
ADIOS!!!


Lord Of The Fallen 2 Masih Lagi Akan Diteruskan, Tapi Bukan Dalam Masa Terdekat Ini

Sekuel kepada game yang mempunyai aura seperti Dark Soul, Lord of the Fallen masih lagi akan diteruskan pembikinannya. Tapi developer CI Games telah ‘mengecilkan’ pasukannya untuk menghasilkan game itu. Menyatakan yang ia tidak akan keluar dalam masa terdekat.

CEO CI Games, Mark Tyminski memberitahu Eurogamer, “kami sememangnya mempunyai rancangan untuk game kami dan sememangnya mahu menghasilkan game terbaik ini. Kami sangat serius tentang sekuel Lord of the Fallen.”
Beliau menambah bahawa CI Games tidak akan menyiapkan game itu hanya ‘separuh jalan’, membenarkan pasukannya mengambil masa yang mereka perlukan untuk menghasilkan kualiti game terbaik.
Pada tahun 2015, Tyminski berkata CI Games telah berharap untuk mengeluarkan Lord of the Fallen 2 pada tahun 2017. Tapi nampaknya ia tidak mengikut seperti apa yang telah dirancangkan.
“Saya tak berkata yang ia akan mengambil masa yang lama,” beliau memberitahu Eurogamer dalam temubualnya baru-baru ini.

“Kami sedang bekerja keras untuk menghasilkan Lord of the Fallen 2. Ianya tentang mencari pasukan yang terbaik yang boleh bekerjasama untuk menghasilkan game bersama dan apabila kami sudah ada latar yang tetap, kami tahu apa yang kami mahu lakukan.”
Produser dari game pertama dan juga sekuel sebelum beliau mengundurkan diri pada tahun 2015, Tomasz Gop turut hadir dalam sesi temubual itu. Beliau berkata dia tidak meninggalkan CI Games sepenuhnya. Memberitahu Eurogamer yang dia dilepaskan kerana “pengurangan dalam pasukan, dalam skop, dalam pendekatan bisnes.” Gop sekarang bekerja di Destructive Creations.
Lord of the Fallen telah mendapat keuntungan yang banyak dalam hasil jualannya. Game yang pertama turut dihasilkan bersama dengan studio dari German, Deck 13 yang mana studio itu tidak terlibat dalam pembikinan sekuel.


Protector Of Al-Aqsa: Game Mobile Untuk Korang Menerokai Kawasan Di Sekitar Masjid Al-Aqsa

Sebuah organisasi yang dikenali sebagai Burj Al-Luqluq Community Center telah melancarkan sebuah game mobile yang menyediakan pelbagai soalan kuiz mengenai Masjid Al-Aqsa dan kawasan-kawasan di sekitarnya.

Aplikasi yang dikenali sebagai “Haris Al-Aqsa” (Protector of Al-Aqsa) yang mana telah dicipta selama satu tahun itu kini boleh didapati di kesemua peranti iOS dan Android. Sehingga kini, game ini telah dimuat-turun lebih daripada 50,000 pengguna telefon pintar.
Semasa Burj Al-Luqluq sedang menghasilkan game ini, mereka telah mendapat bantuan dari persatuan Turkish Vakti Kiraat, sebuah organisasi yang memfokuskan kepada budaya dan bahasa Arab.
Tujuan mereka menghasilkan Protector of Al-Aqsa ialah untuk mendidik masyarakat terutamanya generasi muda mengenai budaya dan sejarah Masjid Al-Aqsa di Baitulmuqaddis yang telah ditawan oleh tentera rejim Zionis.

“Kami sedang cuba untuk menanamkan identiti masjid Al-Aqsa, Baitulmuqaddis dan kawasan-kawasan di sekitarnya ke dalam minda anak-anak muda dengan cara yang inovatif dan menyeronokkan, terutamanya pada ketika Israel sedang cuba untuk ‘meng-yahudi-kan Baitulmuqaddis’,” kata pengerusi Burj Al-Luqluq, Muntasir Idkeydik ketika memberitahu kepada Al-Monitor mengenai objektif game tersebut.
Dengan menggunakan perspektif pandangan kamera third-person, pemain boleh berjalan di sekitar kawasan Masjid Al-Aqsa. Game ini mempunyai empat levels iaitu Visitor, Guard, Servant dan Mentor. Pemain akan memakai baju yang mempunyai warna berbeza di setiap levels yang mewakili warna pada bendera Palestin. Pemain akan berlegar-legar di sekitar kawasan Masjid Al-Aqsa untuk mencari dan menjawab sebanyak 250 soalan berkaitan dengan sejarah dan agama.

Jika pemain berjaya menjawab dengan betul, pemain akan mendapat 15 kunci, dan jika pemain gagal menjawab dengan betul, 10 kunci akan ditarik dari pemain. Pemain perlu menggumpul kunci-kunci untuk membolehkan pemain mara ke peringkat seterusnya.
40 kunci diperlukan untuk pemain mara ke peringkat seterusnya. Jika pemain berjaya menjawab kesemua soalan di peringkat akhir, pemain akan menjadi “mentor” dan menerima kunci ke pintu Al-Mughrabi dan pemain akan digelar sebagai “pelindung” kerana telah berjaya membebaskan Masjid Al-Aqsa.

Pintu Al-Mughrabi ialah kawasan yang terletak di bahagian tenggara kawasan Masjid Al-Aqsa yang mana telah dikawal oleh tentera Israel semasa penaklukan Israel di kawasan timur Baitulmuqaddis semasa Perang Timur Tengah 1967.
Pengaturcara aplikasi Protector of Al-Aqsa, Mohammad Salah berkata mereka sedang meningkatkan kebolehan game ini dengan menambah karakter wanita untuk membolehkan kaum Hawa juga bermain. Selain itu, mereka juga mahu menambah lebih banyak soalan dan interaksi dalam permainan. Mereka juga merancang untuk meluaskan kawasan penerokaan bukan sahaja di Masjid Al-Aqsa, tapi juga di kawasan-kawasan lain di Baitulmuqaddis.
Jika korang berminat untuk bermain game ini, korang boleh muat turun di Google Play Store dan App Store sekarang.
Tapi buat masa sekarang, game ini hanya menyediakan Bahasa Arab sahaja. Pasti lebih menarik sekiranya pembangun dapat membawakan lebih banyak bahasa seperti Bahasa Inggeris dan seterusnya Bahasa Melayu.
Sumber: Al-Monitor dan Yenisafak


1999 vs 2020: Resident Evil 3 Remake Keluarkan Video Perbandingan Gameplay

Resident Evil 3 pertama kali dikeluarkan pada tahun 1999. Pada tahun ini, atau secara tepatnya pada 3 April 2020, game ini akan melancarkan versi pembikinan semula (remake).
Bagi meraikan Resident Evil 3 Remake ini yang semakin menghampiri pelancaran, channel Youtube rasmi PlayStation telah mengeluarkan satu video yang membincang dan memaparkan perbandingan gameplay antara versi asal 1999 dengan versi terbaharu 2020.
Jom layan video berdurasi 16 minit ini:

Resident Evil 3 Remake akan dilancarkan untuk PC, PS4 dan Xbox One pada 3 April ini.


Umpama Harry Potter Bertemu Stardew Valley – Memperkenalkan Witchbrook

Penerbit Stardew Vally, Chucklefish telah memperlihatkan sebuah game baharu yang sedang dibangunkan mereka, diberi judul Witchbrook.
Sekali pandang, game ini umpama mempertemukan dunia Harry Potter dengan Stardew Valley kerana ia menggunakan latar belakang sekolah ahli sihir dalam persekitaran dan gameplay seperti Stardew Valley.
Chucklefish telah berkongsikan tiga keping screenshots baharu:

Antara gameplay yang bakal dibawakan ke dalam game ini ialah belajar mantera-mantera, menanam tanaman ajaib, serta membina hubungan antara pelajar-pelajar lain. Seperti yang dapat kita lihat dalam screenshots di atas, ada taman-taman, kebun, bilik darjah dan kedai-kedai luar seperti bakeri.
Mengikut FAQ yang disediakan di laman web rasmi, Witchbrook masih lagi dalam pembangunan dan mereka belum memutuskan di platform manakah game ini akan dilancarkan. Tarikh pelancaran juga masih belum ada.

Untuk perkembangan terkini, korang boleh ikuti Witchbrook di Facebook, Twitter dan Reddit.


Kylian Mbappe Kembali Sebagai Bintang Muka Depan FIFA 22, Trailer Pertama Pada 11 Julai

Setelah pertama kali menempatkan diri sebagai bintang muka hadapan untuk FIFA 21, penyerang sensasi asal Perancis ini kembali dalam game bola sepak keluaran EA Sports pada tahun ini.
Kylian Mbappe sekali lagi terpilih sebagai bintang muka hadapan untuk FIFA 22.
Perkara ini diumumkan oleh EA Sports dalam satu tweet, yang mana turut mendedahkan trailer pertama FIFA 22 akan diperlihatkan pada 11 Julai, jam 11.30 malam (waktu Malaysia) — beberapa jam sebelum perlawanan akhir UEFA EURO 2020 antara Itali menentang England.
Daripada poster yang dikongsikan, FIFA 22 nampaknya menggunakan ‘Powered by Football’ sebagai tagline.

Honoured to welcome back @KMbappeThe #FIFA22 cover star 🌟Stay tuned for the game-changing reveal on July 11th 👉 https://t.co/oT0kH2cJ7b pic.twitter.com/w1NABM6Fjj— EA SPORTS FIFA (@EASPORTSFIFA) July 9, 2021

FIFA 22 dijangka akan dilancarkan pada akhir September atau awal Oktober.


Mavericks: Proving Grounds – Game Shooter Battle Royale Sehingga 1000 Orang!

Babai PUBG. Babai Fortnite. Persaingan sebegini lah yang akan memajukan pembangunan genre Battle Royale!

Semalam di pentas PC Gaming Show E3 2018,Automaton Games telah mengumumkan game Battle Royale mereka – Mavericks Proving Grounds.

Ada beberapa ciri game ini yang buat penulis kagum. Betul ke bohong? Hanya masa dapat menentukan. Automaton Games berkata, Mavericks: Proving Grounds memjanjikan benda-benda berikut:

1000 orang pemain pada satu masa!
Skuad 5 orang untuk lebih taktik berkumpulan
Ada social hub untuk korang bergaya tayang baju, items dan bersosial kumpul kawan
Misi singleplayer turut disertakan
Map pulau bersaiz 16km x 16km
Persekitaran lanskap berbeza dari kawasan bersalji, hutan terbakar etc
Sistem pencahayaan, perjalanan waktu realtime serta cuaca dinamik
Keupayaan untuk mengesan tapak kaki ataupun darah daripada pemain yang cedera
Penggunaan item seperti med pack akan meninggalkan sampah yang boleh dikesan pemain lain
Kemusnahan ala Battlefield di mana dinding, bangunan, pokok, persekitaran semuanya kelihatan seperti boleh dimusnahkan.
Nak paksa camper keluar dari hutan? Bakor aje! Api akan merebak dan membakar hutan!
Pasangkan jerangkap samar dan trap seperti claymore dan C4
Progression system – kumpul  sprays, naikkan rank, unlock items dan macam-macam lagi!


Maklumat Tentang PlayStation VR Untuk Pasaran Asia Akan Didedahkan Sony Pada 28 Julai

Semua peminat setia PlayStation di Asia, sudahkah anda bersedia untuk menikmati game-game terbaik dari Sony dalam dunia virtual reality (VR)?!

Sony telah mengumumkan bahawa mereka akan mengadakan PlayStation VR Asia Conference, sebuah acara yang bakal mendedahkan banyak maklumat tentang hardware terbaru mereka ini untuk pasaran Asia. Livestream untuk acara ini akan bermula pada 12.30 tengah hari, 28 Julai 2016, waktu Malaysia.
Anda boleh saksikan livestream tersebut nanti di sini.
Sebelum ini, semasa acara E3 2016 yang diadakan pada bulan lalu, Sony telah mendedahkan banyak meklumat tentang PS VR ini untuk pasaran Amerika. Ia akan dipasarkan di sana bermula 13 Oktober 2016, dengan harga USD399.
Bagaimana pula dengan tarikh pelancaran dan harga untuk pasaran Asia? Sama-sama kita nantikan pada 28 Julai ini!


Star Wars Eclipse Dilaporkan Akan Dilancarkan Sekitar Tahun 2028

Masih terkesima dengan dengan trailer mengagumkan Star Wars Eclipse yang diperlihatkan semasa The Game Awards 2021? Sabarlah ya kerana ia bakal mengambil masa pembangunan yang begitu lama.
Satu laporan terbaharu telah muncul mengatakan studio Quantic Dream kini sedang bergelut untuk mencari dan mengambil pekerja baharu, membuatkan pembikinan Star Wars Eclipse berada dalam proses yang begitu perlahan.
Laporan ini hadir daripada Xfire, yang mana menurut sumber yang diterimanya, game itu dijadualkan akan dilancarkan sekitar tahun 2027-2028.
Quantic Dream dikatakan sedang mengalami kepayahan untuk mengambil pekerja-pekerja baharu kerana menghadapi saingan yang begitu tinggi dengan studio-studio lain. Salah satu faktor utama mengapa ramai bakat pembangun kurang berminat untuk menyertai Quantic Dream adalah disebabkan dakwaan-dakwan yang mengatakan studio itu mengamalkan budaya kerja toksik, serta tuduhan kes-kes gangguan seksual.
Walaupun trailer Star Wars Eclipse mendapat reaksi yang begitu positif daripada para pemain dan peminat Star Wars secara amnya, ia kurang menarik minat para pembangun yang tahu cara kerja Quantic Dream bagaimana.
Ramai yang tertanya, kalau pelancarannya masih terlalu jauh, mengapa memperlihatkan trailernya terlalu awal? Selain untuk menarik para pembangun menyertai studio tersebut, trailer itu juga dikhabatkan digunakan untuk menarik syarikat-syarikat gaming lebih besar untuk mengambil-alih Quantic Dream.
Kita dah dapat lihat bagaimana Activision Blizzard sebelum ini juga banyak menerima tuduhan mempraktikkan budaya kerja yang tidak sihat, dan kemudiannya dibeli oleh Microsoft.
Melalui lesen Star Wars dan skala projek yang begitu besar yang mereka paparkan melalui trailer itu, Quantic Dream dikatakan menggunakan kelebihan itu untuk menarik syarikat-syarikat besar yang berminat untuk membeli studio itu.
Sebelum ini, laporan awal mengatakan Star Wars Eclipse akan dilancarkan dalam tempoh 3-4 tahun lagi, namun melalui laporan terbaharu ini yang mengatakan game itu mungkin akan dilancarkan pada 2027-2028, nampaknya kita perlu menunggu lebih lama.
Apa yang kita tahu setakat ini, Star Wars Eclipse merupakan sebuah action-adventure, membawakan naratif yang berkembang dari perspektif beberapa karakter — sesuatu yang mereka tampilkan dalam Detroit Become Human — menggunakan latar belakang era High Republic.


Ini Masa Depan Gaming – The Matrix Awakens Paparkan Keupayaan Sebenar Unreal Engine 5

Salah satu slot dalam The Game Awards yang berlangsung pagi tadi menampilkan Keanu Reeves dan Carrie-Anne Moss memperkenalkan sedikit dan mengumumkan bahawa The Matrix Awakens: An Unreal Engine 5 Experience kini sudahpun boleh dimainkan.
Penulis telah mencubanya, dan apa yang boleh dirumuskan: ini adalah masa depan gaming.
Seperti yang tertera di judulnya, The Matrix Awakens: An Unreal Engine 5 Experience merupakan sebuah demo mini yang boleh dimainkan — bukan video semata-mata — untuk memperlihatkan kepada umum apakah keupayaan sebenar enjin game terbaharu yang dibangunkan Epic Games, Unreal Engine 5.
Demo ini dimulakan dengan membawakan Keanu Reeves, Carrie-Anne Moss dan Laurence Fishburne bercakap mengenai “apakah itu realiti?”.
Kemudian, demo ini membawa para pemain untuk mengawal sendiri dunia The Matrix yang telah dicipta dalam UE5 dengan menyajikan aksi kejar-mengejar, tembak-menembak dan letup-letupan dalam grafik sangat, sangat menakjubkan.
Selepas itu, pemain dibenarkan untuk menerokai sendiri dunia kecil open-world untuk melihat sendiri gameplay yang visualnya terasa seperti berada dalam babak sinematik.
Korang boleh saksikan video penulis mencuba sendiri demo ini di bawah:

The Matrix Awakens: An Unreal Engine 5 boleh dimuat-turun dan dimainkan hanya di PS5 dan Xbox Series.


ILLEGEAR Onyx: Gaming Laptop Ultra Slim Terbaru Dari Pembikin Tempatan

Penulis rasa dah habis best dah nih. Ada ke gaming laptop lagi best?

Illegear adalah satu syarikat tempatan yang menjual laptop customised untuk memberi pilihan kepada pengguna mengubahsuai laptop menjadi lebih padu. Sama seperti mengubahsuai PC rig, laptop ini memberi pilihan kepada pengguna untuk mendapatkan spesifikasi terpilih.
ILLEGEAR telah mengeluarkan satu produk yang penulis rasa telah mencapai satu standard yang tidak ada pada jenama lain. Pada pertengahan tahun 2017, ILLEGEAR mengeluarkan model RAVEN, laptop mekanikal keyboard mereka dan kini mereka telah mengeluarkan satu model yang baru dan penulis rasa ia adalah satu model yang boleh dikatakan sempurna bagi gaming laptop yang mudah-alih beserta komponen mekanikal keyboardnya.

Illegear Onyx adalah laptop Ultra slim dengan prosessor pilihan 8th gen i5 atau i7 (Coffee Lake), dan GPU pilihan GPU 1050TI atau 1060 (i7 sahaja).
Illegear Onyx telah dibina atas penambahan siri model Ultra slim mereka. Laptop Ultra slim ILLEGEAR pertama adalah S5X yang dibina dengan Triple-heatpipe, Dual-vent dan Triple-fan Cooling. Onyx pula mempunyai Quad-heatpipe, Quad-vent dan Heatsink, Dual-fan Cooling yang lebih sejuk dari abangnya S5X!
Mekanikal keyboard Onyx yang telah disempurnakan daripada model Raven mereka (Mechanical Keyboard v2 by GENESWITCH) membuatkan keyboard Onyx lebih padu dan tactile yang sedap bunyinya. Keyboard mereka ini juga mempunya pencahayaan RGB pada setiap keypad mereka.
Selain itu, Onyx juga telah dibina dengan visual baru yang dipanggil Infinivision yang dikatakan laptop pertama mempunyai bezel-less display.
Onyx boleh dibeli dengan harga permulaannya pada RM5,598 dengan spesifikasi yang biasa:

15.6″ FHD Anti-glare IPS sRGB 100% Display featuring INFINIVISION Bezel-less Technology
Intel® HM370 Express Chipset
8th Generation Intel® Core™ i5 / i7 Processor (Coffeelake)
Nvidia GeForce GTX 1050Ti 4GB GDDR5 / GTX 1060 6GB GDDR5 (Pascal)
Up to 32GB Dual Channel DDR4 RAM at 2400MHz/2666MHz
Mechanical Keyboard v2 by GENESWITCH featuring Per-key RGB and N-key Roll-over
Sound Blaster™ Cinema 5
Two 2 Watt Speakers
Windows 10 64-Bit Edition
Intel Dual Band Wireless-AC 9560 2×2 M.2 – WLAN & Bluetooth 5 Combo
HD Webcam and Built-in Microphone
Polymer 4000mAh Battery
Black-Anodized Aluminum Body with Front Programmable RGB LED Bar
Quad-heatpipe, Quad-vent & Heatsink, Dual-fan Cooling
1x USB Type-C, 1x HDMI 2.0, 2x Mini Displayport
2x M.2 PCIe SSD slots, 1x 2.5″ SATA slot
15.6″ Display in 14″ Bezel-less Form Factor
1.95kg with Battery and 2.5″ Storage Drive
359(L) x 240(W) x 19.9(H) mm
Pre-order. Ships mid April 2018.

https://www.youtube.com/watch?v=YtwDN7fCKAM
Kalau korang berminat, boleh layari laman web rasmi Illegear”Where Performance Matters”


E3 2016: Apa Baru Dengan Mass Effect: Andromeda? SEMUANYA!

Penceritaan, galaksi yang boleh diterokai, watak hingga ke game engine pun baru! BioWare benar-benar hendak meluaskan dunia Mass Effect!

Menurut pengurus siri ini, Aaryn Flynn telah menyatakan bahawa siri terbaru ini ingin membawa pengalaman yang baru kepada pemain. BioWare ingin membuktikan bahawa mereka masih lagi berdaya saing dalam genre RPG melalui Mass Effect: Andromeda.

Apa yang lebih menarik, Frostbite akan digunakan buat kali pertama dalam siri Mass Effect. Game engine yang sememangnya versatile dan powerful ini juga telah digunakan dalam siri Battlefield, Battlefront, Need for Speed dan baru-baru ini untuk FIFA 17!

Untuk pengetahuan peminat, siri ini berlangsung lama selepas trilogi asal selesai dan bakal mengutarakan pelbagai spesis dan kaum alien yang baru. Jalan cerita bagi siri juga dijangka akan menjadi tumpuan kerana ia ditulis oleh penulis siri Halo dan Destiny iaitu Chris Schlerf. Beliau sememangnya tidak asing dalam menulis penceritaan ala futuristik.

Mass Effect: Andromeda asalnya dirancang akan menemui peminat pada akhir tahun ini tetapi telah dilewatkan hingga tahun hadapan.


Saksikan Video Trailer Need for Speed Payback Dicipta Semula Dalam GTA V – Buat Kita Makin Tak Sabar!

Tak puas tonton trailer pengenalan Need for Speed Payback? Tontonnya dalam versi Grand Theft Auto V pula!

Apa saja yang tidak boleh dicipta semula dalam GTA V? Kalau hampir keseluruhan daripada filem Terminator pun mereka-mereka yang kreatif ini boleh lakukan, apalah sangat nak cipta semula trailer Need for Speed Payback, ya tak?
Saksikan pula di bawah, video trailer pengenalan Need for Speed Payback dicipta semula dalam GTA V oleh Youtuber GTA Wise Guy – sememangnya buatkan kita makin tak sabar pula nak mainkan game racing terbaru daripada EA ini!

Lebih banyak info dan mungkin video Need for Speed Payback akan didedahkan semasa acara EA Play yang berlangsung awal pagi nanti. Korang boleh dapatkan jadual penuh semua sidang media yang akan diadakan di E3 2017 di sini.
JomBaca: 5 Perkara Diumumkan Untuk Need For Speed Payback Setakat Ini – Tarikh Pelancaran, Trailer, Jalan Cerita Dan Banyak Lagi


Fortnite Umumkan Mode Tournament Dalam Game – Controller VS Mouse/Keyboard VS Mobile

Epic Games telah mengumumkan satu penambahan kandungan baru dalam Fortnite Battle Royale.

Fortnite akan ditampilkan dengan satu mode baru iaitu In-Game Tournaments yang boleh dicari di seksyen baru ‘Events’ dalam game. Tourmanent ini akan memberikan peluang kepada semua pemain untuk bersaing bersama pemain-pemain pro dan merebut hadiah-hadiah yang bakal mereka umumkan kelak.
Bagaimana tournament ini akan berjalan? Di bahagian Events itu, akan tersenarai beberapa sesi perlawanan yang diletakkan waktunya yang korang boleh sertainya apabila sampai masanya perlawanan tersebut bermula.

Akan ada sistem markah dalam tournament ini, yang mana markah boleh diperoleh dengan menghapuskan pemain lawan atau menghabiskan perlawanan dengan kedudukan yang tinggi. Pemain akan dipertemukan dengan pemain lawan sama tahap — bermakna semakin tinggi markah yang korang kumpulkan, semakin handal pemain yang korang akan berentap.
Apa yang agak mengejutkan tentang pengumuman ini ialah tiada sebarang pecahan antara pemain yang menggunakan controller, mouse/keyboard atau peranti mobile. Maksudnya, semua pemain akan berlawan antara satu sama lain tidak mengira platform atau peranti input yang digunapakai.
Epic menegaskan menggabungkan kesemua pemain tidak mengira apa peranti input yang dimainkan tidak akan mengundang sebarang masalah ketidakadilan. Mereka telah melihat dalam beberapa siri pertandingan yang dianjurkan mereka, bagaimana para pemain yang menggunakan controller boleh bersaing baik dengan pemain handalan yang menggunakan mouse/keyboard.

In-Game Tournaments akan ditambah ke dalam Fortnite dalam kemaskini 6.10, yang mana dijangka akan dikeluarkan pada petang ini. Epic juga telah berkongsi lebih awal jadual-jadual untuk tournament itu nanti, dan korang boleh bacanya di sini.


Sony Ingin Bawakan Lebih Banyak Game Eksklusif PlayStation Ke Platform PC

Sony telah mengeluarkan laporan korporat 2020 mereka, dan melaluinya ada kita dapat mengetahui beberapa butiran baharu menarik.
Antaranya ialah Sony berhasrat untuk menerokai mengembangkan lagi game-game pihak pertama mereka (eksklusif PlayStation) ke platform PC. Objektif utama mereka dalam hasrat ini adalah untuk melonjakkan lagi pertumbuhan keuntungan syarikat tersebut.
Buat masa ini, dua buah game yang sebelum ini hanya eksklusif untuk PS4 yang telahpun dilancarkan ke platform PC ialah Death Stranding dan Horizon Zero Dawn — masing-masing dibangunkan oleh studio pihak pertama Sony iaitu Kojima Productions dan Guerrilla Games.
Apabila Sony sudah mengeluarkan kenyataan sebegini, pastinya mereka sudah mempunyai game seterusnya yang dirancang untuk dilancarkan ke PC. Apa agaknya? The Last of Us? God of War? Marvel’s Spider-Man?
Golongan ‘elitis’ PlayStation mungkin kurang berkenan dengan perancangan Sony ini kerana bagi mereka tiada lagi keistimewaan dan elemen eksklusif bermain di konsol kesayangan mereka itu. Namun, kepada pemain di PC, pastinya ia suatu berita baik. Mereka akan dapat menikmati lebih banyak game berkualiti Sony di platform PC.
Selain itu, laporan korporat terbaharu ini juga mendedahkan yang Sony akan terus melabur dalam, atau mengambil-alih beberapa firma yang mempunyai kreativiti bagus dan teknologi terbaik untuk menaikkan lagi Worldwide Studios (WWS).
Studio paling terkini yang mereka telah ambil-alih ialah Insomniac Games pada Ogos 2019. Pada ketika ini, WWS memiliki 14 studio yang bernaung di bawahnya.
Studio mana pula Sony sedang merancang untuk ambil-alih?


Filem Adaptasi Sleeping Dogs Kini Sedang Disiapkan – Dibintangi Oleh Donnie Yen!

Legasi United Front Games akan berterusan ke layar perak.

Dilaporkan oleh Deadline, sebuah filem berasaskan Sleeping Dogs sedang disiapkan dan bakal dibintangi oleh Donnie Yen – yang sangat dikenali melalui siri Ip Man dan juga telah membintangi dalam filem-filem seperti xXx: Return of Xander Cage dan Rogue One: A Star Wars Story.
Dalam Sleeping Dogs, pemain akan mengambil tempat seorang polis pengintip yang bernama Wei Shen dan cuba memasuki kumpulan kongsi gelap, Sun On Yee. Berlatar-belakangkan bandar Hong Kong, Sleeping Dogs memberikan pemain peluang melakukan eksplorasi dengan kebolehan parkour serta kenderaan-kenderaan yang pelbagai dalam dunia open world yang sangat menarik dan unik.
Sleeping Dogs telah menerima purata markah sebanyak 81% di Metacritic.
Studio United Front Games cuba membangunkan sambungan bagi Sleeping Dogs bertajuk Triad Wars namun ianya dibatalkan pada 2015. Hayat studio terbabit akhirnya berakhir apabila ianya telah ditutup pada tahun lepas.


EA Sedang Bangunkan Game Mobile The Lord of the Rings: Heroes of Middle-earth, Sesi Beta Bermula Tahun Ini

EA telah mengumumkan yang mereka telah kembali untuk membangunkan sebuah game mobile daripada francais novel terkemuka dunia ciptaan J.R.R. Tolkien, The Lord of the Rings.
Berjudul The Lord of the Rings: Heroes of Middle-earth, ia merupakan sebuah game mobile percuma (free-to-play) collectible RPG. Game ini digambarkan sebagai sebuah game yang akan “membawakan fantasi dan pengalaman The Lord of the Rings kepada para peminat sedia ada dan baharu dalam pengalaman sosial, kompetitif”.
Game ini dikatakan akan menampilkan “penceritaan mengasyikkan, turn-based combat, sistem koleksi mendalam, dan pelbagai pilihan karakter merentasi universe yang luas dari The Lord of the Rings dan The Hobbit.”
Dalam kenyataan yang dikeluarkan, EA berkata The Lord of the Rings: Heroes of Middle-earth adalah pertambahan terbaharu dalam portfolio mobile mereka yang sedang berkembang dalam pada syarikat itu terus akan menyajikan pengalaman-pengalaman menakjubkan dan live-service terbaik, mencapai lebih ramai pemain di lebih banyak platform di seluruh dunia.
The Lord of the Rings: Heroes of Middle-earth kini berada dalam pembangunan aktif oleh studio bawah EA yang cukup arif dalam genre mobile RPG, iaitu Capital Games.
Game ini dijadualkan memasuki sesi percubaan beta di sesetengah rantau pada tahun ini. Tarikh tepat dan negara manakah yang akan dilancarkan terlebih dulu masih belum diumumkan.


Minecraft Dungeons Mungkin Game Co-Op Spin-Off Terbaik Untuk Peminat Minecraft Mainkan Sekarang

Minecraft Dungeons pertama kali didedahkan pada pertengahan tahun lalu. Minggu lalu, Mojang telah melancarkan game ini, sebuah game spin-off daripada dunia Minecraft.
Dibangunkan bersama antara Mojang dengan Double Eleven, game ini bergenre dungeon crawlers yang boleh dimainkan sehingga empat orang pemain — sama ada local co-op atau online multiplayer.

Senang kata, ia umpama Diablo, tetapi dengan grafik dari dunia Minecraft. Empat pemain akan bekerjasama untuk menyelamatkan orang kampung dan menumbangkan Arch-Illager yang jahat.
Lebih menarik, baru seminggu dilancarkan, 2 DLC, ‘Jungle Awakens’ dan ‘Creeping Winter’, telah diumumkan akan dibawakan pada tahun ini dan cross-play antara platform berbeza juga akan diperkenalkan pada masa akan datang.
Game co-op seperti ini pastinya sesuai untuk dimainkan bersama keluarga dan rakan-rakan dalam waktu Perintah Kawalan Pergerakan Bersyarat (PKPB) ini.

Minecraft Dungeons kini boleh dimainkan di PC, Xbox One, Switch dan PS4.


Bethesda Launcher Akan Ditamatkan, Semua Game Akan Berpindah Ke Steam

Bethesda telah mengumumkan yang mereka akan menamatkan Bethesda.net Launcher untuk platform PC bermula April tahun ini.
Tiada tarikh tepat didedahkan bilakah launcher itu akan ditutup sepenuhnya, namun berkata bermula awal April ini nanti, para pemain akan dibenarkan untuk memindahkan game-game yang mereka miliki di launcher tersebut ke platform Steam.
Bukan setakat barisan game yang korang pernah beli dan saved files, malah wang yang masih berbaki dalam Wallet juga boleh dipindahkan bersama.
Langkah-langkah bagaimana untuk melakukan perpindahan ini akan mereka kongsikan kelak apabila proses tersebut sudah boleh dijalankan.
Menurut Bethesda lagi, para pemain masih boleh terus bermain game-game di Bethesda.net Launcher sehingga bulan Mei, walau bagaimanapun mereka menggalakkan untuk para pemain berpindah ke Steam secepat mungkin apabila proses tersebut tersedia kelak. Bermula Mei juga, pemain tidak dibenarkan lagi membeli game-game baharu di Bethesda.net Launcher.
Dalam soalan lazim (FAQ) yang disediakan, Bethesda menyatakan yang walaupun sudah berpindah ke Steam, kebanyakan game akan masih memerlukan akaun Bethesda.net masing-masing kerana kebanyakan servis masih menggunakan akaun tersebut.


Skull And Bones Sekali Lagi Ditunda Dan Akan Dilancarkan Pada Mac 2023

Ubisoft sekali lagi menunda game lanun yang ditunggu-tunggu iaitu Skull and Bones. Kali ini ditunda kepada 9 Mac 2023.
Didedahkan pada tahun 2017 dan telah berada dalam pembangunan sejak 2013, tarikh pelancaran game ini berkali-kali ditunda yang sepatutnya dikeluarkan pada bulan November tahun ini.

Ubisoft berkata keputusan itu dibuat kerana maklum balas yang diterima dari pemain yang menyertai program percubaan baru-baru ini.
“Sementara pembangunan game sudah berakhir, masa yang lebih ini akan digunakan untuk menggilap lagi game dengan mengambil maklum balas dari para pemain semasa sesi percubaan teknikal dan Insider Program yang dilaksanakan pada dua minggu lepas.” kata Ubisoft.
“Ini adalah keputusan yang tepat untuk pemain dan jangka masa panjang untuk kejayaan game ini apabila ia dilancarkan nanti pada 9 Mac 2023.”
Selain itu, Ubisoft turut mengumumkan sesi beta terbuka yang akan diadakan sebelum tarikh pelancaran penuh, namun belum mendedahkan bilakah ia akan berlangsung.
Skull And Bones akan dilancarkan untuk PC, PS5 dan Xbox Series.


Sword Art Online: The Beginning: NerveGear Yang Betul-Betul, Bukan Cobaan!

LINK START! Fuh macho gila main Sword Art Online (SAO) Virtual Reality ni dengan NerveGear yang sebenar-benarnya!

IBM Japan telah mengeluarkan beberapa screenshots terbaru dari game virtual reality SAO: The Beginning, termasuklah tayangan pertama NerveGear yang sebenar-benarnya!

Bagi yang tidak tahu, NerveGear adalah alat VR yang digunakan di dalam dunia Sword Art Online untuk para gamers memasuki alam SAO. Diinspirasikan dari ini, IBM Japan turut mereka cipta NerveGear yang sebenar untuk digunapakai semasa korang bermain game SAO: The Beginning nanti.
NerveGear dalam anime SAO
NerveGear ini direka menggunakan Oculus Rift DK2, dan dilengkapi dengan pelbagai sensors yang akan mengesan pergerakkan kaki anda. Ia juga bakal menggunakan Kinect v2.
IBM Japan turut juga menghadiahkan beberapa in-game screenshots. Serius kami katakan, cuak jugak kalau main game VR ni kalau kena berhadapan dengan Baphomet yang bapak besar gila. Gerun!

Satu alpha test akan diadakan diantara 18-20 Mac 2016 di Tokyo. IBM Japan memilih 208 peserta secara rawak dari 100,000 penyertaan. Mungkinkah beta tester Kirito ada dikalangan mereka? He he.
Jom Baca: Sword Art Online: The Beginining: VR MMO Bakal Menjadi Realiti!


Episod Pertama Bagi Hitman Kini Boleh Didapatkan Secara Percuma Di PC, PS4, Xbox One

Kalau korang belum mencuba Hitman, mungkin inilah peluangnya!

Selepas diisytiharkan sebagai studio bebas, IO Interactive telah mengumumkan bahawa episod pertama bagi Hitman akan boleh didapati secara percuma untuk PC, PS4 dan Xbox One.
Episod pertama ini akan didatangkan dengan 2 story mission, 2 escalation contracts dan 40 buah cabaran. Ia juga akan didatangkan dengan 17 buah achievement atau pun trophy.
Dan jika korang berhasrat untuk mendapatkan pakej penuh, diskaun sebanyak 60% sedang diberikan dan akan berlangsung selama seminggu.
*Nota tambahan – Buat masa ini pakej percuma ini masih belum boleh didapati untuk akaun PlayStation Asia dan hanya pada akaun PlayStation US.
JomBaca: Hitman: The Complete First Season: Boleh Beli or Boleh Blah!?


Blizzard Akhirnya Umum Game Mobile Warcraft Arclight Rumble, Ada Solo, Co-Op, PvP

Setelah mengesahkan yang sebuah game mobile dari francais Warcraft akan tiba pada tahun ini, Activision Blizzard akhirnya telah mendedahkan secara rasmi game tersebut.
Berjudul Warcraft Arclight Rumble, ia digambarkan sebagai sebuah game strategi yang penuh aksi. Game ini akan dilancarkan untuk Android dan iOS pada tahun ini, dan seperti kebanyakan game mobile, ia akan dilancarkan secara berperingkat di beberapa rantau atau negara terlebih dulu.

Menurut kenyataan media yang diedarkan, Warcraft Arclight Rumble akan membenarkan para pemain mengumpulkan lebih 60 karakter merentasi keseluruhan universe Warcraft. Apa yang menarik dan comelnya adalah game ini menyajikan gaya seni dan karakter yang berbentuk patung-patung mainan.
Warcraft Arclight Rumble akan menyediakan lebih 70 kempen yang boleh dimainkan secara solo. Selain itu, ia turut menawarkan misi-misi co-op bersama rakan, serta mode kompetitif pemain-lawan-pemain (PvP).
Dalam video penerangan daripada para pembangun yang korang boleh tonton di bawah, mereka menjelaskan yang game ini mengambil inspirasi daripada genre game tower defense. Walau bagaimanapun, menurut mereka, Warcraft Arclight Rumble lebih kepada sebuah game tower offense, menandakan game ini akan membawakan gameplay yang lebih banyak menyerang.

Blizzard belum mendedahkan lagi bilakah tarikh tepat dan negara manakah yang akan dilancarkan terlebih dulu. Namun, mereka sudahpun membuka laman untuk pra-pendaftaran. Buat masa ini, ia hanya dibuka untuk para pengguna Android, manakala pengguna iOS pula belum dibuka lagi.


Overcooked! All You Can Eat Diumumkan Untuk PS5 Dan Xbox Series X – Gabungkan Kedua-Dua Game

Menjelang konsol generasi akan datang yang bakal dilancarkan pada hujung tahun ini, siri game Overcooked juga tidak mahu ketinggalan.
Overcooked! All You Can Eat telah diumumkan, sebuah game kompilasi untuk PlayStation 5 dan Xbox Series X yang menggabungkan game pertama Overcooked dan Overcooked 2. Versi remastered ini akan turut membawakan kesemua DLC yang pernah dilancarkan untuk kedua-dua game ini.

Kompilasi ini sekaligus menjadikan Overcooked! All You Can Eat bakal menyajikan kandungan berupa lebih daripada 200 level, termasuk 7 level baharu, 3 chef baharu, beberapa Trophy/Achievement baharu — semuanya dalam resolusi 4K/60 fps serta tempoh loading yang lebih pantas.
Mereka turut mendedahkan yang game pertama Overcooked yang ada dalam Overcooked! All You Can Eat akan turut boleh dimainkan secara online bersama rakan-rakan. Sebelum ini, hanya Overcooked 2 yang boleh dimainkan secara online, manakala game pertamanya hanya boleh dimainkan secara offline/couch.
Lebih menarik, Overcooked! All You Can Eat akan menampilkan keupayaan untuk cross-play. Bermakna, pemain di PS5 dan Xbox Series X akan boleh main bersama secara online.
Selain itu, game ini nanti akan membawakan beberapa opsyen kemudahan (accessibility) dan assist mode iaitu memperlahankan pertukaran resipi baharu, menambah masa setiap pusingan, opsyen untuk melangkau level, saiz UI yang boleh dilaraskan, teks untuk pemain Disleksia, dan opsyen buta warna.
Perbezaan visual antara game pertama Overcooked dengan apa yang akan disajikan dalam Overcooked! All You Can Eat.
Team17 dan Ghost Town Games akan berkongsikan butiran lanjut tentang Overcooked! All You Can Eat pada masa akan datang.


Apa Yang Korang Perlu Tahu Tentang Red Dead Online – Tarikh Pelancaran, Semua Mode Termasuk Battle Royale

Menggunakan strategi yang sama dengan Grand Theft Auto V, Rockstar mengeluarkan bahagian online untuk Red Dead Redemption 2, yang digelar Red Dead Online, sebulan selepas pelancarannya.

Tarikh Pelancaran
Red Dead Online sudahpun boleh dimainkan bermula semalam, walau bagaimanapun tidak semua pemain boleh mengaksesnya lagi. Rockstar melancarkannya secara berperingkat, dan korang boleh lihat jadual dan siapa yang boleh mengaksesnya di bawah:

27 November: Kesemua yang memiliki Red Dead Redemption 2: Ultimate Edition
28 November: Kesemua pemain yang memainkan RDR2 pada hari pertama pelancaran (26 Oktober)
29 November: Kesemua pemain yang memainkan RDR2 dari 26 hingga 29 Oktober
30 November: Kesemua pemain yang memiliki RDR2.

Mode-Mode Multiplayer Yang Ada
Rockstar telah berkongsi apakah mode-mode multiplayer yang ada. Setakat ini, 5 mode telah didedahkan iaitu:

Shootout & Team Shootout – mode seperti Team Deatchmatch
Make it Count – mode battle royale, sama ada menggunakan busur dan anak panah atau pisau baling sahaja
Most Wanted – game yang menghapuskan antara satu sama lain untuk mendapatkan markah tertinggi, tapi harus ingat, semakin tinggi korang di scoreboard, semakin tinggi nilai “Most Wanted” korang itu
Hostile Territory – mode seperti Conquest/Domination, yang mana pemain boleh tawan sesuatu kawasan atau menghapuskan pemain lawan untuk menang
Name your Weapon – gunakan senjata yang pelbagai untuk menghapuskan musuh, lebih susah senjata yang digunakan, lebih banyak markah yang akan diperoleh

Mission Co-Op
Red Dead Online turut menawarkan mission co-op yang mempunyai jalan ceritanya (story) yang tersendiri, digelar A Land of Opportunities. Mission ini boleh dimainkan antara dua pemain hingga empat pemain. Setiap keputusan yang dibuat bersama akan mempengaruhi perjalanan mission ini — sama ada untuk mencari kebenaran atau membalas dendam.
Free Roam Missions
Hilanglah serinya kalau sebuah game open-world tiada free-roam missions, ya tak? Jangan risau, Red Dead Online ada semua ini.
Ikon Stranger yang akan spawn dalam open-world korang bergantung kepada level Honor yang korang miliki pada ketika itu. Antara aktiviti yang boleh dilakukan bersama rakan-rakan lain ialah memohon pertolongan untuk mengiring (escort) sesuatu konvoi, menyerang atau bertahan daripada serangan geng-geng lain, dan banyak lagi.

Private Session
Private Session merupakan salah satu fungsi dalam GTA Online yang amat membantu pemain dan rakan-rakan untuk menikmati sesi online dengan “aman” — tanpa gangguan-gangguan pemain lain yang suka membuat onar.
Menurut laporan Push Square, buat masa ini, Red Dead Online masih lagi tiada Private Session. Rockstar belum lagi memberikan sebarang komen tentang fungsi ini, sama ada ia akan ditampilkan ataupun tidak. Sekiranya ada, bila? Sama-samalah kita tunggu.


Akaun Facebook Dan Twitter Rasmi PlayStation Telah Digodam!

Awal pagi tadi, dua akaun media sosial rasmi PlayStation, iaitu Facebook dan Twitter dilaporkan telah digodam.

Kumpulan yang menggelarkan diri mereka sebagai OurMine telah sempat mengeluarkan beberapa post dan tweet sebelum pihak PlayStation kembali mendapat akses kepada akaun-akaun tersebut semula. Kesemua post dan tweet yang dikeluarkan telahpun dipadamkan kini.
Antara ancaman yang dikeluarkan dalam post itu adalah mereka mengatakan bahawa mereka telah membocorkan beberapa pangkalan data PlayStation Network dan dan meminta pekerja PlayStation untuk menghubungi mereka. Berikut adalah screenshots yang sempat diambil oleh Kotaku semasa post dan tweet itu masih lagi belum dipadamkan:

Menurut Kotaku juga, kumpulan OurMine ini jugalah yang telah berjaya masuk ke dalam akaun media sosial HBO dan Game of Thrones beberapa hari lalu.


Rahsia Roach, Kuda Peneman Geralt Menghadapi Pelbagai Rintangan

Sememangnya satu sketsa yang agak lucu diselitkan oleh CD Projekt Red bagi penutup siri The Witcher 3. Sedikit amaran, ini mungkin dikira spoiler minor untuk DLC Blood and Wine.

Dalam siri The Witcher, Geralt akan memanggil semua kudanya dengan nama Roach dan kuda ini akan membantu korang untuk membawa segala item, pakaian dan pelbagai senjata sepanjang pengembaraan.
Namun begitu pasti ramai yang tertanya bagaimana kuda ini mampu berada di sebelah korang sebaik sahaja Geralt bersiul dan lebih pelik bagaimana kuda sehebat ini kadangkala tersandung dengan hanya pagar yang kecil. Video sketsa ini ada jawapannya.
Bagi mereka yang tidak mahukan spoiler, boleh selesaikan side quest yang bertajuk Equine Phantoms apabila bermain DLC Blood and Wine nanti. Bagi yang tak kisah dengan spoiler minor ini, boleh layan dah ketawa melihat gelagat Geralt dan Roach.
The Witcher 3: Blood and Wine sudah pun boleh didapati untuk PC, PlayStation 4 dan Xbox One.


JomGaming.TV: Aksi Bola Sepak Para Gadis!

Dari video-video menarik berkisar FIFA 16 ke simbol misteri (konspirasi illuminati?) di Battlefield Hardline, lompat pula ke montage Battlefield yang ohsem – semuanya hanya di JomGaming.TV!
Jom layaann…

1. Aksi Bola Sepak Para Gadis!
Seperti yang kita semua sedia maklum, FIFA 16 nanti bakal menampilkan pasukan-pasukan wanita dari beberapa buah negara. Dan FIFA 16 Demo sudah dikeluarkan semalam untuk kita semua cuba. So, korang dah try belum demo nih? Apa?! Malas?! Kalau malas, nih kitaorang sediakan gameplay aksi bola sepak para gadis!

2. Simbol Misteri Yang Belum Diselesaikan!
Jika korang peminat tegar Battlefield series, pastinya korang tahu yang DICE nih memang suka buat easter egg dalam game-game diorang. Terbaru, komuniti Battlefield masih lagi mencari klu-klu yang boleh membawa kepada penyelesaian simbol misteri dalam Battlefield Hardline nih. Jadi, apa korang rasa yang DICE cuba bagutahu melalui simbol misteri nih?

3. Chopper, Jet, Semua Habis Kena Sapu!
Terra Uncut merupakan channel montage yang bagi kitaorang antara yang terbaik ada di Youtube. Kali nih, diorang publish satu montage khas untuk Main Battle Tank saja. Dari foot soldiers, chopper dan jet semuanya kena sapu habis!

4. Preview Game Akan Datang!
Terlalu banyak game yang dikeluarkan dalam musim luruh nanti yang pastinya buatkan korang, kitaorang, diorang dan semua orang tak sabar nak cuba! Jadi, jom kita tonton perbincangan preview diorang nih mengenai game manakah yang diorang rasa akan meletop! Adakah Fallout 4? Assassin’s Creed: Syndicate? Black Ops 3? Halo 5? Atau Star Wars Battlefront? Sama-sama kita nantikan!
https://www.youtube.com/watch?v=J5lwL3pa-9Q

5. Skill & Trick Terbaru!
Masih berkisar tentang FIFA 16. Kepada korang yang dah download Demo FIFA 16, bolehlah korang cuba skill dan trick terbaru nih! Baik korang practice sekarang! Nanti bila full game dah release, bolehlah korang tunjukkan skill nih dekat kawan korang dengan penuh liar dan angkuh!

Jadi, itu saja video-video menarik untuk kali ini. Nantikan kompilasi video cantik tertarik menarik dari kitorang! Korang juga boleh tengok video-video ni di frontpage JomGaming.my –  hanya scroll ke bawah untuk access playlist Youtube kitorang!
Jumpa lagi!


Siri TV Resident Evil Dilaporkan Sedang Dibangunkan Oleh Netflix

Netflix dilaporkan sedang membangunkan siri TV live-action adaptasi daripada francais video game seram terkemuka, Resident Evil.

Menurut laporan Deadline, Netflix enggan memberikan komen terhadap laporan ini, menunjukkan yang projek ini masih lagi dalam tahap awal pembangunan.
Laporan tersebut mengatakan yang perancangannya adalah untuk siri ini mengembangkan universe Resident Evil dan mendalami mitologi sedia ada. Ia juga dikatakan yang siri TV ini akan mengekalkan premis asas, yang mana turut akan menjadi persediaan kepada francais filem pula.
Siri TV tersebut dikhabarkan akan mengembara ke pekerjaan gelap dalaman Umbrella Corporation dan orde baru dunia yang berpunca daripada penyebaran T-virus.
Seperti biasa, selagi tiada kata rasmi daripada mana-mana pihak terlibat, kita anggap sajalah ianya sebagai satu khabar angin. Pendapat korang? Betul ke bohong?


Rasmi: Sony Akan Tutup PS Store Di PS3, Vita, PSP – Tapi Masih Boleh Muat-Turun Game Yang Telah Dibeli

Minggu lalu, terdapat satu laporan muncul yang mengatakan Sony dikatakan akan menutup PlayStation Store di PlayStation 3, PlayStation Vita dan PlayStation Portable (PSP).
Ternyata, laporan tersebut adalah sahih kerana Sony telah mengumumkannya secara rasmi di laman sokongan PlayStation mereka.
PS Store di PS3 dan PSP akan ditutup pada 2 Julai 2021, manakala di PS Vita pula pada 27 Ogos 2021.
Walau bagaimanapun, bagi korang yang telah membeli banyak game digital di ketiga-tiga platform ini, jangan bimbang kerana korang tetap akan boleh bermain game-game itu. Game-game tersebut telah dimasukkan dalam akaun PlayStation Network korang — korang boleh muat-turun melalui Download List dan mainkannya pada bila-bila masa walaupun selepas penutupan PS Store di platform tersebut.
Penutupan PS Store ini hanya memberi kesan kepada pembelian-pembelian baharu iaitu tidak lagi dibenarkan untuk membeli game, DLC atau apa-apa item baharu di platform itu.
Oleh itu, kepada korang yang masih lagi menggunakan platform-platform ini, dan berhasrat untuk menggunakannya dalam jangka masa lama lagi, bolehlah beli apa-apa game atau DLC yang diingini sebelum tarikh-tarikh penutupan seperti yang disebut di atas.


Pemain Ghost of Tsushima Tangkap 15.5 Juta Gambar, Belai 8.8 Juta Ekor Musang

Pada ketika ini, lebih daripada 2.4 juta pemain Ghost of Tsushima sedang seronok menikmati game open-world yang cukup indah ini.
Terkini, Sony telah mengeluarkan beberapa statistik yang mendedahkan berapakah jumlah aktiviti yang sudah dikumpulkan oleh kesemua pemain Ghost of Tsushima dalam masa 10 hari pertama pelancaran ini.
Berikut ialah data yang telah dicatat:
156.5 juta Standoff15.5 juta gambar ditangkap, 8.8 juta ekor musang dibelai, 57.5 juta Duel dimainkan, 139.4 juta musuh terjatuh ketakutan810.3 tahun di atas tunggangan kuda16.2 juta kolam air panas dilawati14.2 juta Haiku dikarang28.1 juta seruling dimainkan17.1 juta buluh dilibas37.5 juta kuil diberi penghormatan

https://twitter.com/PlayStation/status/1289223064157163521?s=20

Nak tahu apa yang pemain boleh lakukan dengan membelai musang, melibas buluh, dan review tentang gambar-gambar yang boleh ditangkan dari Photo Mode — korang boleh baca Ghost of Tsushima: Boleh Beli or Boleh Blah!?
Ghost of Tsushima kini boleh dimainkan secara eksklusif di PS4.


Fortnite Perkenalkan Gajet Baru – Grappler Macam Dalam Game Just Cause!

Makin menjadi-jadilah aksi dan taktik permainan dalam Fortnite ni nanti!

Epic Games telah mempamerkan Fortnite Grappler, gajet baru yang membolehkan korang bergayut meluncur merentasi map!
Bagi meraikan event Fortnite High Stakes pada minggu hadapan, Epic Games telah mengumumkan satu gajet baru bagi game itu di PAX West. Sekali tengok, gajet ini memang menyerupai gajet gappling hook yang digunakan di dalam game Just Cause!

Here's our first look at the new Grappler item in-game! #FortniteSource: https://t.co/eLAEyuX47g pic.twitter.com/zBR9gbyUND
— Fortnite News (@FortniteBR) September 3, 2018
Seperti jetpack dan bouncepad, grappler ini membolehkan korang bergerak pantas merentasi map. Tapi, grappler ini lebih berjarak dekat dan hanya boleh digunakan sebanyak 10 kali sahaja. Tidak pula diumumkan jika grappler ini boleh di-reload atau ditambah bilangan “peluru”nya.
Apa-apa pun ia sememangnya gajet yang sangat merbahaya jika pandai digunakan. Selamat ber-Victory Royale nanti!

Suit up… the High Stakes event begins next week and with it comes the new Getaway LTM, Wild Card outfit, and High Stakes Challenges! ♥♣♦♠ pic.twitter.com/FYImwgxeMU
— Fortnite (@FortniteGame) August 31, 2018
Event Fortnite High Stakes ini akan bermula minggu hadapan, dan grappler ini juga akan boleh dimainkan pada tempoh tersebut.


EA Buka Studio Baru, Fokus Game FPS, Diketuai Bekas Pencipta-Bersama Halo

Marcus Lehto telah mengumumkan di Twitter bahawa beliau telah menyertai EA untuk membuka sebuah studio pembangunan game yang baharu.
Nama studio tersebut belum didedahkan namun beliau mendedahkan yang ia berpangkalan di Seattle, Amerika Syarikat. Lehto dilantik sebagai Pengarah Game, dan studio ini akan mengusahakan beberapa game first-person.

Hey everyone, I’m very excited to announce that I’ve joined @EA as a Game Director, building a new studio in the Seattle area working on first-person games. I can’t wait to share more about what we’re creating! pic.twitter.com/GnfVFNLSaW— Marcus Lehto (@game_fabricator) October 19, 2021

Menurut VGC, Lehto merupakan pengasas-bersama francais Halo ketika beliau beradi di Bungie serta pernah bertanggungjawab sebagai pengarah seni untuk tiga game pertama Halo dan pengarah kreatif untuk Reach.
Tidak didedahkan lagi sama ada studio baharu ini akan membangunkan sendiri sebuah game baharu atau akan membantu game-game first-person keluaran EA. Seperti kita tahu, EA memiliki beberapa francais FPS yang cukup popular, antaranya Battlefield, Apex Legends dan Titanfall.


Overcooked 2: Gourmet Edition Diumumkan, Tampilkan Semua DLC Berbayar Dalam Satu Pakej

Kalau masih belum bermain Overcooked 2, korang sebenarnya telah ketinggalan untuk merasai sebuah game co-op antara yang terbaik pernah dihasilkan. Melalui edisi terbaharu ini, korang dah tiada alasan untuk dapatkan game ini.

Team17 dan Ghost Town Games telah mengumumkan Overcooked 2: Gourmet Edition, sebuah edisi terbaharu untuk Overcooked 2 yang menampilkan game asas berserta kesemua DLC berbayar yang pernah dikeluarkan sebelum ini dalam satu pakej yang lebih berpatutan.
Edisi ini akan didatangkan sekali bersama keempat-empat DLC berbayar — iaitu Surf ‘n’ Turf, Campfire Cook Off, Night of the Hangry Horde, dan Carnival of Chaos, serta pek Too Many Cooks yang menjadikan kesemua Chef yang pemain boleh pilih berjumlah 58 karakter.
Dan semestinya edisi ini didatangkan sekali dengan empat lagi DLC percuma — iaitu Kevin’s Christmas Cracker, Chinese New Year, Winter Wonderland, dan Spring Festival.
Kesemua kandungan ini, dari game asas hingga ke semua DLC berbayar dan percuma, menjadikan Overcooked 2: Gourmet Edition memiliki lebih daripada 130 level untuk dihabiskan.
Overcooked 2: Gourmet Edition sudahpun boleh didapati di PS4, Xbox One dan Switch. Untuk platform PC, ia akan dilancarkan pada 16 April ini.
Di PlayStation Store, Overcooked 2: Gourmet Edition berharga RM199.

Dalam reviu Overcooked 2, kami mengatakan yang game ini adalah sebuah party game yang menghiburkan, mencuit hati, mempunyai karakter-karakter yang comel, dalam masa sama memerlukan skil koordinasi tangan dan memori yang baik serta kerjasama sepasukan yang mantap.


Atomic Heart: Game Shooter Zaman Utopia Tapi Senjata WW2

View this post on Instagram            A post shared by JomGaming (@jomgaming)


BioWare Memberi Penghargaan Atas Keringat Dan Dedikasi Staf Mereka

Untunglah jadi pekerja di bawah BioWare, kan?

Menurut post baru di blog studio mereka, BioWare memberi anugerah untuk perkhidmatan pekerja mereka dinamakan sebagai The BioWare Service Awards sebagai tanda penghargaan atas jasa dan hasil titih peluh mereka dalam menjayakan hasil-hasil game mereka seperti Mass Effect dan Dragon Age.
Anugerah ini diberikan untuk staf yang sudah lama berkecimpung dalam BioWare dan mereka akan diberikan satu arca bergantung kepada tempoh servis mereka.
Untuk staf yang sudah bekerja selama lima tahun bersama BioWare, mereka akan dapat satu arca Varric, karakter yang muncul dalam Dragon Age 2 dan Dragon Age: Inquistion.
Varric Tethras
Bagi staf yang bekerja selama 10 tahun pula akan menerima arca Wrex, karekter muncul dalam Mass Effect.
Urdnot Wrex
Arca Shephard diberikan kepada staf sudah bekerja selama 15 tahun.
Commander Shephard
Akhir sekali, untuk staf yang sudah bersama BioWare selama 20 tahun akan menerima arca High Dragon dalam Dragon Age.
High Dragon
Wah, seronoknya bekerja apabila dihargai. Rasa-rasa nak mohon kerja kat BioWare-lah!


NVIDIA Akan Mengumumkan Barisan Produk Baru Di GTC!

NVIDIA bakal meluaskan lagi sayap mereka dalam dunia teknologi.

Jen-Hsun Huang selaku presiden bagi NVIDIA bakal mempersembahkan barisan produk baru di GPU Technology Conference 2017 kelak. Perkara ini telah disampaikan oleh beliau perbentangan prestasi kewangan suku pertama bagi NVIDIA baru-baru ini.
Disamping itu, NVIDIA pasti akan membentangkan perancangan teknologi yang bakal/sedang dibangunkan oleh mereka. Sudah pasti ramai peminat-peminat teknologi GPU menanti-nantikan berita tentang kesinambungan bagi teknologi Volta.
GTC 2017 NVIDIA KeynoteCountdown


Selepas Pembelian Crunchyroll, Sony Dilaporkan Akan Masukkan Anime Dalam Langganan PlayStation Plus

Beberapa hari lalu, Sony Pictures Entertainment telah melengkapkan pengambil-alihan servis penstriman yang memfokuskan kepada anime, Crunchyroll dari AT&T.
Pembelian yang dilakukan melalui syarikat Funimation, telah melengkapkan pengambil-alihan yang bernilai USD1.175 billion (sekitar RM4.97 billion). Sony turut mengumumkan yang ketika pengambil-alihan, Crunchyroll memiliki 5 juta pelanggan berbayar dan lebih daripada 120 juta pengguna berdaftar.
Pengambil-alihan ini juga menyaksikan dua jenama besar penstriman, Crunchyroll dan Funimation, kini berada di bawah satu payung yang sama.
“Melalui Crunchyroll dan Funimation, kami komited untuk mencipta pengalaman anime mutlak kepada para peminat dan mempersembahkan peluang unik kepada rakan-rakan kongsi, penerbit-penerbit dan pencipta-pencipta berbakat yang penting untuk meneruskan bagi menyajikan kandungan terbaik mereka kepada para penonton di seluruh dunia,” ujar Pengerusi dan CEO Sony Pictures Entertainment, Tony Vinciquerra.
Menurut Eurogamer, terdapat perancangan yang berpotensi untuk menawarkan Crunchyroll sebahagian daripada langganan PlayStation Plus yang lebih mahal/premium. Dalam kata lain, Sony kemungkinan akan menawarkan satu lagi tingkat langganan PS Plus, di mana pelanggan akan menerima servis Crunchyroll.
Walau bagaimanapun, masih belum ada kata rasmi daripada Sony. Sama-sama kita nantikan sebarang pengumuman daripada mereka.


Permohonan Kemasukan APU eSports Malaysia Academy Kini Dibuka – Jom Belajar Gaming Secara Profesional

Bulan lalu, Asia Pacific University of Technology & Innovation (APU) dengan kerjasama eSports Malaysia (eSM) telah melancarkan APU eSports Malaysia Academy.
Dari kiri: Dato’ Latt Shariman Abdullah – Presiden eSports Malaysia, Y.B. Datuk Mary Yap Kain Ching – Timbalan Menteri di Kementerian Pendidikan Tinggi, dan Datuk Dr. Parmjit Singh – CEO APIIT Education Group.
Dirasmikan oleh Timbalan Menteri di Kementerian Pendidikan Tinggi, Y.B. Datuk Mary Yap Kain Ching, akademi ini dijangka akan menjadi sebuah institusi melatih dan menyediakan bakat-bakat eSports bukan sahaja dalam menyertai acara kompetitif, malahan mengembangkan bilangan tenaga kerja yang akan memajukan industri eSports tanah air.
Terkini, permohonan untuk menyertai akademi ini telah dibuka untuk kemasukan 22 April 2017. Empat buah game yang akan menjadi fokus, iaitu Defense of the Ancients 2 (DotA 2), League of Legends (LoL), Counter Strike: Global Offensive (CS:GO) dan FIFA 17.
Setiap game memiliki 3 tahap yang perlu dilalui, iaitu Level 1 (Beginner), Level 2 (Intermediate) dan Level 3 (Advanced), di mana setiap tahap mengambil masa 12 minggu untuk dihabiskan. Pelajar boleh melangkau Level 1 dan Level 2 sekiranya memenuhi beberapa syarat tertentu.
Bermakna, sekiranya pelajar memulakan pengajian dari Level 1, masa yang diambil untuk menghabiskan pengajian ini adalah 9 bulan. Kelas pula hanya diadakan pada hunjung minggu.

Umur minimum untuk memasuki akademi ini berbeza mengikut setiap game tersebut, di mana FIFA 17 adalah 10 tahun dan ke atas, LoL (13 tahun), DotA 2 (13 tahun) dan CSGO (17 tahun). Semestinya, kanak-kanak di bawah 18 tahun perlu mendapatkan kebenaran daripada ibu bapa atau penjaga.
Setakat ini, harga bagi setiap kursus dan kelas belum lagi diumumkan. Maklumat mengenai jurulatih/Masters juga belum disenaraikan.
Berminat untuk menyertai akademi ini? Inginkan maklumat lanjut? Anda boleh terus layari laman web rasmi APU eSports Malaysia Academy.


Demo untuk Final Fantasy 16 dah boleh main sekarang, progress akan dibawa ke game penuh


Trailer Global Kingsglaive: Final Fantasy XV Diumumkan!

Kingsglaive – filem yang merupakan sebahagian daripada alkisah Final Fantasy XV telah pun diumumkan trailernya di San Diego Comic-Con.

Walaupun Kingsglaive sudah pun ditayangkan di Jepun, filem ini masih belum dilancarkan di serata dunia – Malaysia akan dapat menikmati filem ini 11 Ogos nanti.

Menurut pengarah Takeshi Nozue melalui temuramah bersama PlayStation Blog, Kingsglaive: Final Fantasy XV “boleh dinikmati tanpa perlu memainkan game-game Final Fantasy sebelumnya.” Bagaimanapun, peminat-peminat Final Fantasy akan di’hadiah’kan dengan beberapa Final Fantasy references yang pastinya akan menggembirakan hati kita semua.
Antara pelakon yang terlibat dalam filem ini adalah Aaron Paul (Breaking Bad), Lena Headey (Game of Thrones), dan Sean Bean (Lord of the Rings, Game of Thrones). Filem ini akan turut menampilkan karakter-karakter baru dan karakter-karakter daripada universe game tersebut.

Filem ini akan menceritakan kisah dan kejadian yang membawa kepada story utama game Final Fantasy XV itu nanti. “Seperti FFXV, filem ini akan bertemakan ikatan antara seorang anak dan bapa. Semasa menonton filem ini, korang akan dapat melihat kasih sayang sesama mereka dan faham akan tekanan tanggungjawab sebagai seorang Raja,” tambah Nozue lagi.

Kingsglaive akan ditayangkan 11 Ogos ini di panggung-panggung wayang GSC, dan edisi Blu-Ray dan DVD akan mula dijual pada 4 Oktober. Final Fantasy XV pula akan dilancarkan 30 September ini bagi PlayStation 4 dan Xbox One.


Tencent Akan Bawakan Fortnite Ke China, Melabur Separuh Daripada RM58 Juta Untuk Esport

Fortnite semakin meluaskan kuasanya.

Minggu lalu, Epic Games telah mengusik para peminat dengan sekeping gambar yang menunjukkan passport karakter Fortnite ke China. Ramai yang menjangkakan bahawa gambar acah itu menandakan bahawa Fortnite akan secara rasmi dipasarkan ke negara tembok besar itu tidak lama lagi.
Nampaknya jangkaan pada minggu lalu itu adalah tepat. Terbaru, menurut laporan DoNews, (via VG247) syarikat gergasi gaming China, Tencent akan membawakan Fortnite ke negara itu. Tencent telah mengumumkannya dalam satu sidang media pada minggu ini, namun tiada sebarang tarikh pelancaran didedahkan.
Walau bagaimanapun, mereka berkongsi tentang fungsi-fungsi menarik yang bakal ditampilkan ke dalam versi tempatan itu. Antaranya, para pemain China yang telah membelanjakan wang dan masa mereka dalam versi kini Fortnite, mereka boleh memindahkan segala barangan yang telah dibeli, XP, dan semua yang telah diperoleh dalam server kini ke server China apabila ia dilancarkan kelak.
Tetapi, fungsi-fungsi menarik ini tidak dibawakan ke dalam versi mobile game ini. Ia sesuatu yang agak mengejutkan memandangkan pasaran mobile di China lebih meriah berbanding pasaran PC dan konsol.

Di samping itu, dalam sidang media itu juga, Tencent mengumumkan bahawa mereka akan melabur sebanyak USD15 juta (~RM58 juta) ke dalam Fortnite, yang mana separuh daripada jumlah itu akan digunakan untuk memeriahkan scene esport di China dan juga pasaran di seluruh dunia.
Untuk makluman korang, Tencent memiliki 40% daripada Epic Games.


Cosmos Rings, Game RPG Dari Square Enix Khas Untuk Apple Watch!

RPG terbaru dari Square Enix iaitu Cosmos Rings kini boleh diperolehi untuk Apple Watch!

Cosmos Rings merupakan sebuah game RPG yang menyelitkan konsep masa dalam gameplay. Di samping itu, ia juga akan menggunakan fungsi pedometer yang terdapat pada Apple Watch.
Game ini adalah projek terbaru dari Takehiro Ando. Beliau merupakan orang kuat dalam siri Chaos Rings – Siri yang telah mendapat pujian dari pelbagai pihak khususnya dalam mobile gaming.

Buat masa ini Cosmos Rings boleh diperolehi pada harga promosi iaitu USD6 dan bakal dinaikkan pada harga penuh iaitu USD9.
Sumber dari iTunes.


Assassin’s Creed Mirage akan ada feature interaktif khas untuk belajar sejarah sebenar Kota Baghdad


Trailer Terbaru Dari Bandai Namco Paparkan Aksi Dalam Dunia Code Vein

Sedikit video teaser bagi Code Vein.

Tidak seperti teaser trailer sebelum ini, video terbaru Code Vein ini memberikan peluang kepada penonton untuk mengenali dengan lebih lanjut dunia yang akan dipersembahkan kelak. Ia juga memperlihatkan beberapa aksi gameplay pertarungan menentang musuh-musuh biasa dan juga beberapa musuh utama.
Tidak dinafikan tema yang diketengahkan dalam Code Vein adalah unik dan menarik – kami pasti ianya akan mendapat perhatian yang lebih meluas apabila tiba masa penerbitannya nanti.
Menurut Bandai Namco, Code Vein akan diterbitkan pada 2018 nanti.
Saksikan pelbagai screenshot yang telah dikongsi oleh Bandai Namco sebelum ini.


Bos Xbox Kata Sony Mahu Membesar Dengan Menjadikan Xbox Lebih Kecil

Ketua Xbox Phil Spencer percaya bahawa PlayStation sedang cuba untuk mengekalkan dominasinya dalam pasaran konsol dengan menjadikan “Xbox lebih kecil” dan bantahannya terhadap pengambil-alihan Activision Blizzard.
Beliau berkata begitu semasa sesi temubual podcast di Second Request di mana Phil Spencer bersama hos lain membincangkan tentang isu pengambil-alihan tersebut.

Phil Spencer berkata Sony mempunyai pandangan yang berbeza mengenai industri ini berbanding pihaknya. Pihak Sony tidak pasarkan game mereka di PC pada tarikh pelancaran dan Sony tidak meletakkan game mereka dalam langganan Game Pass semasa pelancaran.
Spencer mendakwa Sony sedang menerajui suara-suara terhadap bantahan ke atas pengambil-alihan Activision Blizzard. Sony sedang cuba untuk melindungi “posisi dominannya dalam pasaran konsol” dengan merampas Call of Duty.

“Pencipta konsol terbesar di dunia sedang menaikkan suara bantahan terhadap salah satu francais yang mana pihak kami akan tetap pasarkan ke platform lain. Ianya adalah perjanjian yang menguntungkan pembeli dari segi pilihan dan akses,” kata Phil Spencer.
Microsoft juga bersetuju dengan perjanjian 10 tahun untuk membawakan Call of Duty ke Nintendo jika pengambil-alihan Activision Blizzard berjaya.
Dalam post di Twitter rasmi Phil Spencer, beliau mengumumkan pada awal minggu ini bahawa syarikatnya akan terus komited untuk mengeluarkan Call of Duty ke platform lain, dengan versi Steam dikeluarkan serentak bersama versi Xbox.


Kylian Mbappe Diumumkan Sebagai Bintang Muka Hadapan FIFA 21

Siapa yang bakal menghiasi muka hadapan siri FIFA pada setiap tahun sentiasa dinantikan para peminat tegar. Kini, bergembiralah kepada peminat bintang muda dari Perancis ini.
Kylian Mbappe, penggemur utama Paris Saint-Germain (PSG) dan pemenang Piala Dunia 2018 bersama Perancis, telah diumumkan sebagai bintang muka hadapan untuk FIFA 21 keluaran EA Sports.
Berita ini diumumkan bersama-sama dengan pembukaan pra-tempah untuk FIFA 21. Tiga edisi diumumkan iaitu Standard Edition, Champions Edition dan Ultimate Edition. Untuk butiran lanjut seperti harga, ganjaran atau ingin terus melakukan pra-tempah, korang boleh pergi ke laman rasmi FIFA 21.

The #FIFA21 Standard edition cover art 👇Pre-Order -> https://t.co/Ucbq7ap4Wu pic.twitter.com/kr3TSs0gdw— EA SPORTS FIFA (@EASPORTSFIFA) July 22, 2020

Kylian Mbappé is set to grace the cover of #FIFA21. The game will release in three different editions on October 9.Photo: EA Sports pic.twitter.com/deIzaNgNXU— HYPEBEAST (@HYPEBEAST) July 22, 2020

Beli FIFA 21 di PS4/Xbox One, korang akan mendapat naiktaraf percuma untuk PS5/Xbox Series X. Baca sini untuk dapatkan butiran lanjut tentang program naiktaraf percuma ini.
FIFA 21 akan dilancarkan pada 9 Oktober 2020 untuk PC, PS4 dan Xbox One, serta akan dikeluarkan pula untuk PS5 dan Xbox Series apabila konsol itu dilancarkan pada hujung tahun ini.


YS Seven Akan Dilancarkan Di Platform PC Pada 30 Ogos Ini

YS Seven, siri ke-7 bergenre JRPG yang kebanyakkan orang ramai tidak tahu atau terlepas pandang, akan berada di platform PC tidak lama nanti.

Dikeluarkan di platform PlayStation Portable (PSP) pada tahun 2010 yang lalu, YS Seven adalah siri pertama yang membawkan ke 3D. Versi PC ini pula ditambah dengan grafik HD, menyokong pelbagai controller, gerakan 60 frames-per-seconds, beserta beberapa pembetulan dari beberapa bug. Di sini anda boleh melihat screenshot beserta trailer pemgumuman YS Seven versi PC ini.

YS Seven akan dilancarkan di platform PC melalui Steam, GOG dan Humble Bundle Store pada 30 Ogos. Perlu diingatkan bahawa pada 1 minggu selepas YS Seven dilancarkan, akan ada pemotongan 10 persen dari harga asal beliau, USD25 (anggaran RM90-100).


Tak Perlu Bertempur, Mode Baru Dalam Assassin’s Creed Origins Khas Untuk Belajar Sejarah Mesir

Mode Discovery Tour untuk game Assassin’s Creed: Origins kini boleh didapati untuk PS4, Xbox One dan PC. Ia merupakan sebuah mode pembelajaran yang membenarkan pemain untuk mempelajari tamadun Mesir Purba tanpa perlu menghadapi sebarang bahaya.
“Discovery Tour by Assassin’s Creed: Ancient Egypt” ialah tajuk rasminya dan ia boleh didapati secara percuma kepada sesiapa yang sudah memiliki game tersebut. Ia juga ditawarkan secara berasingan dengan harga USD20 (kira-kira RM78)
Dalam Discovery Tour, pemain bebas untuk berlegar-legar dalam peta dunia game tanpa sebarang sekatan dan boleh mencuba mode “tours” sebanyak 75 yang telah dicipta oleh Ubisoft dan pakar-pakar sejarah. Sesetengah darinya akan memfokuskan kepada perkara-perkara seperti Piramid Giza, proses mumia dan kehidupan Cleopatra.

Ubisoft berkata Discovery Tour merupakan “pengalaman yang unik yang terletak di antara hiburan dan pembelajaran”. Pakar sejarah yang bekerja di Ubisoft, Maxime Durand berkata bahawa guru sejarah mungkin akan menggunakan mode ini dalam kelas mereka.
Dalam mode ini, pemain boleh berjalan atau menaiki unta atau kuda di setiap kawasan dalam tamadun Mesir Purba untuk melawat kawasan seperti Alexandria, Memphis, Nile Delta, Giza plateau, Faiyum Oasis, dan Great Sand Seas. Pemain juga boleh berenang di Nile, memanjat piramid, berlatih parkour, dan menerbangkan burung helang. Malah tiada sebarang pertempuran, jalan cerita dan tiada had masa.


Saksikan 15 Minit Gameplay Baru Battlefield V Yang Dimainkan Dengan RTX 2080 Ti

Baru-baru ini, Nvidia telah mengumumkan beberapa graphic card baru, iaitu GeForce RTX 2070, GeForce RTX 2080, dan GeForce RTX 2080 Ti.

Terbaru, PCGamer telah memuatnaik sebuah video gameplay terbaru dari Battlefield V. Apa yang paling menarik ialah ia dirakam dan dimainkan dengan graphic card terbaru dari Nvidia itu, iaitu RTX 2080 Ti.
Memang tak terkata grafik yang dipaparkan ini. Memang meleleh air liur. Korang tontonlah sendiri:

Battlefield V akan dilancarkan sepenuhnya di PC, PS4 dan Xbox One pada 19 Oktober ini.


10 Game Paling Panjang Untuk Dihabiskan Sepanjang Tahun 2019

Kebanyakan gamer akan merasai kenikmatan yang lebih tinggi apabila bermain game yang jauh lebih panjang untuk dihabiskan berbanding game lain yang lebih pendek. Senang kata, lebih panjang game itu, lebih seronok untuk dimainkan.
Tahun 2019 telah membawakan pelbagai game menarik, dan TwinFinite telah merumuskan apakah game yang dikeluarkan pada tahun ini, yang paling panjang untuk dihabiskan.
Seperti biasa, waktu yang diperlukan adalah berbeza untuk setiap pemain, bergantung kepada bagaimana kita memainkannya, namun senarai ini adalah mengambil purata secara umum berapa lamakah untuk menghabiskan jalan cerita utamanya.
Jom kita lihat:

The Legend of Heroes: Trails of Cold Steel III — 65 jam
Final Fantasy XIV: Shadowbringers — 60 jam
Dragon Quest Builders 2 — 55 jam
Persona Q2: New Cinema Labyrinth — 48 jam
Fire Emblem: Three Houses — 47 jam
Death Stranding — 39 jam
Days Gone — 36 jam
Monster Hunter World: Iceborne — 36 jam
Total War: Three Kingdoms — 35 jam
Phoenix Point — 32 jam

Bagaimana pula dengan korang? Game apakah yang paling lama untuk korang habiskan pada tahun ini?


Pencipta PUBG Raikan Ulang Tahun Pertama Dengan Video Baru Dan Pandang Pertama Map Baru

PlayerUnknown’s Battlegrounds telah menjadi satu fenomena di seluruh dunia sejak ia keluar dari Early Access di PC dan tiba ke Xbox One serta mobile selepas itu. Sekarang, pencipta game itu mahu melihat kembali kejayaannya selepas satu tahun.
Pembangunnya PUBG Corp. telah mengeluarkan video baru bertajuk ‘Thank You’ yang disampaikan oleh pasukan pembangun untuk meraikan ulang tahun yang pertama PUBG sejak ia berada dalam Early Access pada tahun lepas.

Secara spesifiknya dalam video itu, pencipta PUBG, Brendan Greene (“PlayerUnknown”) dan CEO PUBG Corp. dan Executive Producer, C.H. Kim memberitahu kepada peminatnya yang banyak menyokong dan membantu PUBG untuk menjadi sebuah game yang berjaya di seluruh dunia. Dan juga melihat kembali kepada maklum balas dari peminat yang membantu menjadikan game itu lebih baik.

ICYMI at my @Official_GDC talk, here's an early WIP preview of our 4x4km map, coming soon to the new @PUBATTLEGROUNDS Experimental Test Servers!#ThisIsBattleRoyale pic.twitter.com/JGRv57A7ST
— PLAYERUNKNOWN (@PLAYERUNKNOWN) March 23, 2018
Tambahan kepada kenyataan Greene dan Kim, video itu disertakan sekali dengan pandang pertama map seterusnya yang akan hadir ke PUBG. Yang mana saiz map itu sebesar 4×4 (lebih kecil dari dua map yang sudah ada sekarang). Map baru itu akan memfokuskan kepada pertempuran jarak dekat dalam PUBG. Ia akan menampilkan pemandangan tropikal dan berlatarbelakangkan di Asia Tenggara. Map itu juga akan boleh didapati untuk sesi percubaan umum pada awal bulan April.
PlayerUnknown’s Battlegrounds sekarang boleh didapati untuk Xbox One, PC, iOS dan Android.


Trailer Terbaru Dragon Ball Xenoverse 2 Dan Gameplay Pemain Beraksi Beramai-Ramai!

Dragon Ball Xenoverse 2 akan tiba Oktober ini dan kini Bandai Namco berkongsi gameplay terbaru memaparkan pemain bekerjasama menentang kuasa jahat dalam dunia Dragon Ball!

Trailer ini mempersembahkan mekanik terbaru dalam siri ini yang membenarkan seramai 5 pemain bersatu-padu melawan musuh yang lebih hebat seperti Oozaru. Ciri ini boleh dicuba melalui mode yang dikenali sebagai Expert Mission challenges. Dragon Ball Xenoverse 2 juga akan mengekalkan mode multiplayer yang terdahulu iaitu pertarungan 1-v-1, 2-v-2, dan 3-v-3.
Peminat-peminat siri ini mungkin ingin mendapatkan versi Collector’s Edition yang datang bersama figurin Son Goku setinggi 13 inci, art book, soundtrack, steel case dan tentu sekali game itu sendiri.

Dragon Ball Xenoverse 2 akan diterbitkan pada 25 Oktober untuk PC, PlayStation 4 dan Xbox One.


Dragon Quest 11: Echoes of an Elusive Age Akan Diterbitkan Ke Pasaran Antarabangsa Tahun Hadapan!

Pencipta siri Dragon Quest telah mengumumkan berita ini.

Dragon Quest 11: Echoes of an Elusive Age telah diumumkan akan tiba ke pasaran antarabangsa oleh Yuji Horii, pencipta siri ini. Menurut beliau, Dragon Quest 11 kini dalam proses alih bahasa dan akan menyokong 5 jenis bahasa.
Walaupun tidak menyatakan bila tarikh tepat Dragon Quest 11 akan menemui pasaran antarabangsa, kita kini tahu ianya dijadualkan sekitar hujung tahun 2018.
Berikut adalah video dari Yuji Horii jika korang ingin melihatnya.

Dragon Quest 11: Echoes of an Elusive Age kini sudah boleh didapati untuk pasaran Jepun untuk PlayStation 4 dan Nintendo 3DS.


Kabaret: Game Novel Visual Dari Pembangun Malaysia, Bawakan Pelbagai Mitos Nusantara

Kabaret merupakan sebuah game bergenre novel visual yang dibangunkan oleh studio pembangunan yang berpangkalan di Malaysia, Persona Theory Games.
Kekuatan utama yang dipaparkan dalam game ini ialah ia mengetengahkan elemen-elemen mitos dan karakter-karakter dongeng Asia Tenggara, atau lebih spesifiknya Nusantara.
Trailer terbaharu yang dikeluarkan telah memperlihatkan seni konsep wayang kulit yang mengingatkan kita tentang manusia yang tidak lagi ‘menghormati’ laut. Trailer ini juga membawakan runut bunyi daripada Sambasunda dari Indonesia.
Jom layan:

Versi demo untuk Kabaret sudah boleh dimuat-turun sekarang di Steam.
Kabaret dijadualkan akan dilancarkan pada Ogos 2021, dan korang boleh letakkan dalam Wishlist terlebih dulu.
Baca lebih lanjut tentang pembangunan game ini di laman web rasmi mereka.


Trailer Sinematik Terbaru Senua’s Saga: Hellblade II, Akan Tiba 2024


Seorang Individu Telah Menerima Nintendo Switch 2 Minggu Awal, Jom Lihat Video Rakaman Beliau!

Jom tonton sementara video ini masih belum di-ban oleh Nintendo!

Video ini telah dikongsi oleh seorang user dari NeoGAF yang bernama hiphoptherobot. Nampaknya beliau telah menerima Nintendo Switch 2 minggu awal daripada hari pelancaran dan juga telah menyatakan bahawa beliau tidak akan menjual unit miliknya itu kepada pihak-pihak lain.
Dalam video ini, kita dapat melihat UI bagi Nintendo Switch serta pilihan-pilihan yang boleh dilakukan dalam System Setting konsol terbabit.
Jadi, apakah pendapat korang mengenai interface Nintendo Switch? Menarik atau memerlukan perubahan? UI dari konsol-konsol seperti PS4 dan Xbox One telah menerima pelbagai update semenjak ia diterbitkan.


Saksikan Trailer Terbaru Video Game Rasmi Sukan Olimpik Tokyo 2020, Untuk PS4 & Switch

Menjelang temasya sukan terbesar dunia pada tahun hadapan, SEGA telah mengumumkan tarikh pelancaran dan mengeluarkan video trailer untuk video game rasminya.

Berjudul “Olympic Games Tokyo 2020: The Official Video Game”, game ini akan dilancarkan terlebih dahulu untuk pasaran Jepun pada 24 Julai 2019, iaitu kira-kira 12 bulan sebelum temasya sukan sebenar bermula. Game ini dijangka akan dilancarkan ke seluruh dunia pada tahun hadapan, namun belum ada tarikh pelancaran yang diumumkan.
Platform yang diumumkan setakat ini ialah PS4 dan Nintendo Switch.

Dalam trailer yang dikeluarkan, ia memperlihatkan 15 sukan yang boleh dimainkan, dan berikut ialah senarainya:

100m dash (renang)
100m gaya bebas (renang)
110m berpagar
Lompat jauh
Lontar tukul besi
200m individual medley (renang)
Baseball
Bola sepak
Bola keranjang
Bola tampar pantai
Tinju
BMX
Tennis perseorangan
Tennis beregu
Ping pong perseorangan
Ping pong beregu

Mereka turut memperlihatkan bagaimana para pemain boleh mencipta dan menghias avatar masing-masing.

Terdapat empat mode di menu utama iaitu Olympic Games (boleh man 2 orang secara offline, dan 4 orang secara online), Rank Games, Training dan My Data.


Fable Anniversary Kini Boleh Dimainkan Di Xbox One Melalui Backward Compatibility

Fable Aniversary kini boleh dimainkan di Xbox One melalui perkhidmatan konsol backward compatibility.
Anniversary ialah pengeluaran semula yang telah dipertingkatkan daripada game asal Fable 1. Yang mana telah dilancarkan untuk konsol Xbox pada tahun 2004.

Peminat Xbox memang sudah mahukan Fable Anniversary untuk menjadi backward compatibility sejak pengenalan program tersebut. Microsoft tidak pernah mengatakan kenapa ianya mengambil masa yang agak lama, tapi nampaknya ia sudah hadir sekarang.
Fable 2 dan Fable 3 sudah pun menjadi sebahagian dalam program backward compatibility. Begitu juga dengan game spin-off yang boleh dimuat turun Fable 2 Pub Games.
Sumber: Eurogamer


Open Beta Untuk Dragon Ball FighterZ Telah Diumumkan, Dapatkan Waktu Ia Akan Bermula Dan Berakhir

Beberapa minggu sebelum game ini dilancarkan, kita akan dapat merasa sesi open beta!

Bandai Namco telah mengumumkan sesi open beta untuk game fighting mereka akan datang, Dragon Ball FighterZ – iaitu ia akan bermula pada 14 Januari 2018, 4 petang (semua waktu dinyatakan di dalam artikel ini adalah dalam waktu Malaysia).
Bagi korang yang melakukan pre-order, akses awal akan diberikan kepada sesi open beta ini, iaitu akan bermula pada 13 Januari, 4 petang.
Sesi open beta ini akan tamat untuk semua pemain pada 16 Januari, 4 petang.

Jika korang membaca laporan kami semalam, Bandai Namco ada mengumumkan bahawa mereka akan mengadakan satu livestream “istimewa” pada awal pagi tadi. Apa yang telah didedahkan oleh mereka adalah gameplay yang memaparkan aksi Beerus, Hit dan Goku Black serta gameplay untuk story mode. Korang boleh tontonnya di bawah:

Dragon Ball FighterZ akan dilancarkan di PC, PS4 dan Xbox One pada 26 Januari 2018.


Memori Pahit Manis 20 Tahun Francais Gran Turismo, Jom Layan Video Terbaru Daripada Sony Ini

20 tahun bermain Gran Turismo, apakah memori paling korang tak boleh lupa dalam siri ini?

Francais Gran Turismo akan kembali menggegarkan jiwa racing kita selepas menyepikan diri selama 4 tahun apabila ia akan mengeluarkan keluaran terbarunya pada minggu hadapan. Bersempena dengan pelancaran GT Sport ini, serta 20 tahun sudah siri ini mewarnai hidup kita, Sony telah mengeluarkan sebuah video terbaru, menampilkan pencipta, Kazunori Yamauchi dan Presiden SIE Worldwide Studios, Shuhei Yoshida.
Mereka berdua telah bercerita tentang pengalaman mereka bersama-sama menjayakan francais ini sejak 20 tahun yang lalu. Mereka mengatakan bahawa terdapat lebih 200 pekerja di Polyphony Digital, dan setiap seorang daripada tidak boleh diganti kerana setiap hasil kerja mereka adalah yang terbaik.

Gran Turismo Sport akan dilancarkan pada 17 Oktober ini, eksklusif di PlayStation 4.
JomBaca: Sony Umumkan Konsol PS4 Edisi Terhad Gran Turismo Sport! Akan Dilancarkan Dengan Harga RM1,799 Pada Oktober


Kini Lebih Ramai Main The Witcher 3 Berbanding Pada Tahun 2015, Terima Kasih Kepada Netflix

Siri adaptasi The Witcher yang diterbitkan Netflix kini baru sahaja masuk musim pertama, tetapi ia sudah menjadi fenomena global.
Kami telah melaporkan sebelum ini bahawa bilangan pemain The Witcher 3: Wild Hunt telah meningkat dengan mendadak setelah adaptasi siri tv The Witcher mula ditayangkan di Netflix. Kini, bilangan itu telah mencapai satu rekod yang cukup mengagumkan.
Bilangan pemain video game The Witcher 3 di Steam telah mencecah rekod paling tinggi sejak game yang dibangunkan CD Projekt Red itu dilancarkan pada tahun 2015. Rekod pemain tertinggi dalam masa 24 jam telah dicapai pada 29 Disember 2020, iaitu seramai 93,835 pemain, yang mana sebelum ini rekod dipegang pada tarikh pelancaran game tersebut pada Mei 2015.

New player record for @witchergame on @Steam, over 4 years after the release! ❤ pic.twitter.com/mTGvmrMM5a
— Marcin Momot (@Marcin360) December 29, 2019
Sekiranya korang tidak pernah bermain The Witcher 3 atau belum lagi menonton The Witcher di Netflix, ini adalah masa yang terbaik untuk menikmati salah satu atau kedua-duanya sekali.
JomBaca: The Witcher Netflix: Gandingan Mantap Geralt Dan Yennefer Yang Mengejutkan
JomBaca: Pengalaman Habiskan The Witcher 3 Dari Kacamata Seorang Yang Tak Suka Main Game RPG


Stranger of Paradise: Final Fantasy Origin – Game Umpama Dark Souls Dengan Kerjasama Square Enix, Team Ninja

Khabar angin yang berlegar bulan lalu yang mengatakan sebuah game Final Fantasy yang seumpama francais Souls dan Nioh sedang dibangunkan, nampaknya telah diumumkan secara rasmi.
Team Ninja, Koei Tecmo, dan Square Enix telah mendedahkan Stranger of Paradise: Final Fantasy Origin untuk PC, PS4, PS5, Xbox One dan Xbox Series. Ia dijadualkan akan dilancarkan pada tahun 2022.
Dalam deskripsi yang disediakan, ia mengatakan insan-insan veteran yang membikin Final Fantasy VII Remake, Tetsuya Nomura dan Kazushige Nojima akan bekerjasama dengan Team Ninja dan Koei Tecmo untuk membawakan satu visi baharu untuk Final Fantasy.
Versi demo sudahpun boleh dimainkan di PS5 dari sekarang sehingga 24 Jun ini.
Korang boleh saksikan trailer pertamanya di bawah, yang mana kita tahu protagonisnya, Jack dan rakan-rakannya, Ash dan Jed, nak sangat hapuskan Chaos…


Resident Evil 4 Remake Dilaporkan Sedang Dibangunkan Oleh Capcom

Sebuah laporan telah muncul yang mengatakan Resident Evil 4 Remake sedang dalam pembangunan oleh Capcom, dan dijadualkan akan dilancarkan pada tahun 2020.
Laporan ini diterbitkan oleh VideoGamesChronicle, yang turut menyatakan game ini sedang dibangunkan oleh M-Two, sebuah studio berpangkalan di Osaka, Jepun yang diasaskan oleh Tatsuya Minami, bekas ketua PlatinumGames.
Game ini dikhabarkan sudahpun mulakan pembangunan sejak 2018.
Pengarah asal Resident Evil 4, Shinji Mikami dilaporkan telah menolak untuk mengetuai projek remake ini, tetatpi telahpun memberikan restunya dan menawarkan beberapa nasihat terhadap pengarahan untuk game ini.
Game asal Resident Evil 4 pernah dilancarkan pada 2005 untuk Nintendo GameCube.

Resident Evil 3 Remake yang dilancarkan pada 3 April lalu boleh dikatakan mendapat pujian ramai. Sekiranya laporan pembangunan Resident Evil 4 Remake ini adalah sahih, mampukah ia menandingi kualiti yang sama?


Pelancaran Penuh eFootball 2022 Ditangguh Ke 2022, Konami Pulangkan Semula Wang RM169 Untuk Pek Premium

Umpama jatuh ditimpa tangga. Itulah apa yang berlaku kepada eFootball 2022 sekarang.
Kemaskini 0.9.1 untuk eFootball 2022 telahpun dikeluarkan semalam. Namun, harus diingat, ini hanyalah kemaskini kecil yang masih lagi dalam bentuk sebuah demo — belum mencapai ke tahap sebuah ‘game penuh’.
Sebaik sahaja melancarkan kemaskini kecil itu, Konami telah mengumumkan bahawa eFootball 2022 versi 1.0.0, atau dalam kata lain, pelancaran penuhnya telah ditunda ke musim bunga tahun 2022 (sekitar Mac hingga Jun) — yang mana pada asalnya dijadualkan dilancarkan pada 11 November ini.
Lebih membuatkan game ini semakin cacamarba, Konami turut mengumumkan pembatalan pra-tempah Premium Player Pack yang berharga RM169 itu (ya, sebuah game percuma tapi tetap ada add-on berharga sebegitu). Premium Player Pack ini pada asalnya hanya akan boleh digunakan selepas pelancaran 1.0.0 itu.
Kepada pemain yang telah membuat pra-tempah untuk Premium Player Pack, wang mereka akan dikembalikan semula secara automatik tanpa perlu pemain itu lakukan apa-apa. Namun, ia mungkin akan mengambil sedikit masa untuk dilengkapkan.

An important update from the development team.More info – https://t.co/qrBs8wdhvX pic.twitter.com/7oTVvMv2xS— eFootball (@play_eFootball) November 5, 2021

Itu belum cukup. Konami turut mendedahkan yang pelancaran eFootball 2022 ke platform mobile juga telah ditunda ke musim bunga 2022.

📢[eFootball™ 2022 on mobile]We have decided to postpone the release of eFootball™ 2022 on mobile, which was scheduled for this Autumn, until Spring 2022.More info – https://t.co/LyPheWb9rCWe apologise for the inconvenience and will share more updates in the future.— eFootball (@play_eFootball) November 5, 2021

Buat masa ini, eFootball 2022 hanya boleh dimainkan di PC, PS4, PS5, Xbox One, Xbox Series.


Roster Shuffle Pasukan-Pasukan DotA 2 Sedunia Selepas The International 2017

The International 2017 baru saja berakhir tak sampai sebulan. Tapi nampaknya skuad DotA 2 sedunia sudah pun membuat perubahan radikal pada lineup mereka. Pasukan mana yang mengalami perubahan roster setakat ini? Jom baca lebih lanjut.

Seperti biasa kita ketahui, berakhirnya The International setiap tahun boleh dikatakan menjadi mimpi ngeri bagi pasukan DotA 2 yang kurang perform di TI. Ini kerana mereka berkemungkinan untuk digugurkan. Bagi organisasi pula, mereka mungkin mengalami nasib sama apabila pemain itu sendiri memilih untuk meninggalkan pasukan.
Dalam artikel ini, korang boleh ikuti perkembangan terkini mengenai roster changes selepas TI dan artikel ini akan dikemaskini dari semasa ke semasa.
1. WG.Unity
SKUAD baru WG.Unity. Dari kiri (Meracle, Feero, Velo, Sqreen dan Flysolo). FOTO: Wykrhm Reddy
WG.Unity bermula sebagai pasukan yang cukup kuat, menampilkan kelima-lima anak Malaysia, Ahjit, Nana, Ben, Ahfu dan xNova. Namun, selepas beberapa ketika, mereka memilih untuk meninggalkan WG dan perjalanan mereka juga cukup baik apabila Ahfu diterima untuk LFY, Nana ke Mineski dan Ahjit ke Fnatic.
Memandangkan kelima-lima membuat haluan masing-masing, WG kali ini hadir dengan lineup yang agak mengejutkan kerana tiada langsung pemain tempatan dalam pasukan itu.
Meracle dari Singapura akan bermain sebagai carry, Feero (Jordan) sebagai mid player, Velo (Australia) sebagai offlane, Sqreen (Rusia) sebagai kapten dan support. Tidak ketinggalan untuk melengkapkan skuad itu ialah Flysolo yang berasal dari Filipina.
Bagaimana agaknya komunikasi masing-masing? Tapi disebabkan status mereka yang boleh tahan lama dalam industri, pastinya tiada masalah. Persoalannya, mampukah pasukan ini meneruskan rentak seperti Fnatic atau lineup terdahulu WG yang berjaya ke Boston Major 2016? Kita tunggu dan lihat!
2. Mineski
SKUAD baru Mineski
Selepas berakhirnya era Mushi di Fnatic, beliau tidak lagi bersara tapi mencari pasukan baru. Namun, line up itu tetap tak berjaya untuk melepasi pusingan kelayakan ke The International.
Bagaimanapun, Mushi baru-baru ini kembali dengan line up terbaru yang agak mengejutkan. Veteran DotA 2 dan juga bekas ahli Faceless, Iceiceice kini bersama Mushi. Begitu juga dengan Nana, bekas ahli WG. Melengkapkan skuad DotA 2 Asia Tenggara ini ialah Jabz dari Thailand dan Ninja Boogie, warga Filipina.
3. Secret
SECRET kehilangan dua pemain berharga, Khezu dan MP. FOTO: Wykrhm Reddy
Baru saja tamat The International, nampaknya line up Secret terpaksa dirombak kembali kerana prestasi tidak memuaskan di kejohanan dunia DotA 2 itu. Offlaner Khezu dan pemain core mereka, MP terpaksa melupakan hasrat untuk bersama Secret.
Pengunduran Khezu dan MP menimbulkan tanda tanya kepada komuniti. Adakah Puppey menggugurkan nama mereka ataupun mereka membuat keputusan sendiri untuk meninggalkan Secret? Berbagai spekulasi timbul.
Namun, di sebalik kontroversi itu, pemain kita MidOne masih setia dengan organisasi Eropah itu sehingga tempoh yang bakal diumumkan kelak. Korang rasa patut ke MidOne terus kekal dengan Secret ataupun berhijrah ke  organisasi lebih baik?
4. Fnatic
SKUAD baru Fnatic Dota 2.
Biarpun pasukan ini mendapat kelayakan ke The International, tapi prestasi mereka menggambarkan mereka tidak lagi bersedia untuk bermain di kejohanan dunia itu. Kekalahan awal di peringkat group stage pastinya meninggalkan impak kepada kesemua pasukan untuk dirombak semula.
Ia nampaknya menjadi kenyataan hari ini apabila Fnatic mengumumkan kemasukan ahli baru, Pieliedie dan EternalEnvy yang dulunya bekas ahli Cloud 9. Turut melengkapkan skuad itu ialah kehadiran Xcalibur. Beliau adalah midlaner yang agak disegani kerana pernah mendominasi Dota 2 Eropah sejak kebelakangan ini.
Seiring dengan perubahan itu maka Febby, QO dan Ahjit nampaknya terpaksa melupakan hasrat mereka untuk terus bersama Fnatic. Mereka akan membawa haluan masing-masing. Keputusan mereka untuk terus bermain bagi pasukan profesional masih belum diketahui.
Persoalannya, adakah lineup ini cukup kuat untuk mengembalikan kegemilangan era Mushi dulu ataupun paling tepat, menebus kekalahan awal di The International 2017? Sama-sama kita nantikan!


Iden Versio Dari Star Wars Battlefront II Mungkin Akan Ditampilkan Dalam Musim Kedua The Mandalorian

The Mandalorian mungkin adalah siri tv live-action pertama yang dihidupkan melalui universe Star Wars, namun ia sudah memberikan impak yang cukup besar kepada fandom ini.
Setelah menutup musim pertama tahun lalu dengan begitu cemerlang, para peminat sudah tidak sabar menantikan musim kedua sekitar hujung tahun ini nanti. Dan apa yang menarik ialah terdapat laporan yang mengatakan satu watak dari video game akan muncul dalam musim akan datang itu.
Iden Versio dari game Star Wars Battlefront II yang dilancarkan pada 2017 dikhabarkan akan dibawa masuk ke dalam musim kedua The Mandalorian. Laporan ini muncul dari satu tweet yang bertanyakan kepada Janina Gavankar, pelakon suara Iden Versio, sama ada apakah watak tersebut benar-benar akan dihidupkan dalam The Mandalorian berdasarkan senarai pelakon yang beliau lihat.
Apa yang menarik ialah Gavankar telah memetik tweet itu, walau bagaimanapun tidak menjawab ya ataupun tidak, sebaliknya menolak pertanyaan itu kepada dan memetik akaun Twitter penulis The Mandalorian itu sendiri, iaitu Dave Filoni.

You’ll have to ask Mr. @dave_filoni https://t.co/bHjz4oX2pr
— janina gavankar (@Janina) January 15, 2020
Laporan ini semestinya sesuatu yang agak menarik memandangkan game Battlefront II itu sendiri adalah canon kepada jalan cerita keseluruhan dalam universe Star Wars.
Ini turut selari dan menguatkan lagi tentang khabar angin sebelum ini yang mengatakan video game terbaru yang bakal dilancarkan pada 2021 akan menjadi asas kepada saga filem baru Star Wars.


Developer War Thunder Sedang Bangunkan Game Shooter WW2, Enlisted – Bantu Mereka Untuk Lancarkan Di Konsol

Sebuah game berlatarbelakangkan Perang Dunia Kedua (WW2) yang sangat berpotensi besar sedang dibangunkan.

Developer yang bertanggungjawab membawakan game free-to-play War Thunder, Gaijin Entertainment sedang membangunkan sebuah game shooter yang diberi nama Enlisted. Juga seperti War Thunder, Enlisted akan menggunakan tema WW2, namun kali ini mereka akan memfokuskan kepada pertempuran on-foot di darat pula.
Enlisted merupakan game shooter MMO yang bakal menampilkan ratusan pemain dalam satu-satu masa. Buat masa ini, mereka turut menampilkan 2 mission untuk story campaign, iaitu “Invasion of Normandy” dan “Battle of Moscow”.
Berikut adalah screenshots yang diambil daripada versi pre-alpha:

Mereka telah melancarkan kempen untuk terus membantu projek mereka ini. Mereka telah menyenaraikan jumlah wang yang mereka perlukan serta apakah perancangan mereka bagi menggunakan wang tersebut:

USD250,000: Tunisia campaign (mission ke-3)
USD500,000: Campaign seterusnya di mana mereka memberikan pilihan kepada pemain untuk memilihnya
USD750,000: “Game module” pilihan para pemain
USD1,000,000: Enlisted akan dilancarkan untuk konsol

Buat masa ini, ia hanya akan dilancarkan di PC (Steam), dan hanya dengan sokongan mencecah USD1,000,000 barulah mereka mampu untuk mengeluarkannya ke konsol.
Mereka turut tidak mendedahkan sama ada Enlisted adalah free-to-play sama seperti War Thunder ataupun tidak, namun mereka menyatakan bahawa akses awal akan diberikan kepada pemain yang membeli “early access” campaign.
Untuk mengetahui lebih lanjut mengenai Enlisted, dan seterusnya menyokong serta membantu membangunkan game ini, anda boleh layari laman web rasmi Enlisted.


Game-Game Percuma PS Plus Bernilai RM6,262 Sepanjang 12 Bulan Dalam 2018

Kita membayar RM129 untuk langganan 12-bulan PlayStation Plus. Dengan nilai ini, kita akan mendapatkan beberapa game percuma pada setiap bulan, merangkumi game-game indie dan game-game AAA.

Di sebalik harga RM129 yang dibayar ini, kita sebenarnya mendapat nilai game yang jauh lebih tinggi. Menurut anggaran Polygon, nilai game yang diberikan oleh Sony kepada para pelanggan PS Plus ialah USD1,500 (RM6,262) — yang meliputi game-game di PS3, PS4 dan PS Vita. Dalam kata lain, kalau kita membeli game-gama yang ditawarkan dalam PS Plus ini berasingan satu per satu, kita terpaksa membelanjakan RM6,262.
Anggaran yang dikeluarkan Polygon ini merupakan nilai yang ada dalam PS Plus rantau Amerika Utara. Walaupun PS Plus rantau Asia menawarkan game-game yang sedikit berlainan daripada Amerika Utara, namun, kami yakin bahawa nilai anggarannya tidak jauh beza.
Antara game-game hebat yang ditawarkan dalam langganan PS Plus rantau Asia sepanjang tahun 2018 ialah Bloodborne (Mac), Mad Max & Heavy Rain (April), Call of Duty: Black Ops 3 (Julai), Destiny 2 (September), dan Beyond Two Souls (November).
Jadi, apakah game kegemaran korang yang telah ditawarkan dalam PS Plus sepanjang tahun 2018 ini? Kongsikan dengan kami di ruangan komen.